qundao/data-zh-poetry huggingface dataset:
点绛唇·唾绒声
作者：黄钧宰
朝代：清

绣阁春浓，雏莺调舌花捎地。石华游戏，浅碧深红意。弱线频添，密倩双鬟记。脂香细，微闻兰气，心是檀郎细。生小幽闺，等闲谁见庞儿半。鸾弦乍按，指下何曾惯。玉镜为台，羞画眉峰淡。炉烟散，人前千万，不许思量看。
疏影·咏影
作者：黄钧宰
朝代：清

香云冉冉，比个人姿态，还更轻倩。立也亭亭，行也珊珊。无言俏倚深院，角巾依约当屏背。和压鬓，花枝低颤，任生绡，周昉描来，无此丰神淡远。犹记纳凉亭宇，那人正背立。衫袖风飐，浓似春云，淡似秋烟。几曲阑干寻遍，分明转眼帘波碎。唤不转，真真半面。更晚来，落照低迷，化作一庭幽怨。
百字令
作者：黄钧宰
朝代：清

风尘老矣，问前身何处，龙门百尺。漫说明堂清庙器，一例萍踪浪迹。破锦韬真，流泉秘响，光气长腾掷。红尘泛泛，谁能禁此怜惜。难得六诏词人，三吴仙吏，气吐长空碧。要补情天千古恨，那觅娲皇剩石。碧海秋高，银河浪静，唤醒痴龙魄。绿阴且住，素心相与晨夕。漏声几下，看月轮如洗，雨丝初歇。万里山河同照影，总是一般清彻。歌舞楼台，萧条庭院，恩怨相生灭。是谁分与，一家一个明月。便道碧落因缘，红尘福分，尔我相殊绝。曾记当时身受处，也是一般清彻。短梦烟销，华年水逝，争又悲欢别。是谁换却，一时一个明月。闲心一片，到而今才醒，巫山旧梦。放眼长空皆幻影，怕说为霖作用。出岫无心，归山有志，不借春风送。孤踪自往，太虚任汝豪纵。从此个里心期，相随惟有，老梅苍烟共。只恐山河秋意尽，冷到人间严洞。影薄于罗，身轻似絮，合傍寒宵冻。天孙相伴，锦裳从此珍重。浮生可笑，似萍踪絮影，无端去住。两地绵绵吹不断，剩有一丝情绪。木叶惊寒，河梁惜别，有意无言处。萧萧飒飒，一齐向我奔赴。料是千古英雄，生前抑郁，浩气含馀怒。激荡柔情成壮志，要使才人早遇。千里蓬瀛，一帆云水，此意休孤负。从兹破浪，马当定有神功。清光如此，问天涯今夜，离人几个。珍重良宵迟不寐，借说添香夜课。玉宇高寒，银河寂寞，旧曲商量和。明宵有梦，只应各自孤作。只道万叠云山，眼光穿透，遥见人清坐。便欲将身同化蝶，和暖和香而卧。画舫烟迷，琼楼浪隔，孤影风摇破。月明如昨，天香何处吹过。丰姿袅袅，况西风添上，几分清瘦。无限幽思争诉得，总要芳心禁受。急雨凋颜，斜阳送影，真个魂消透。春阴过尽，绿章更有谁奏。此去怜惜无人，夜深回想，酒醒繁华候。我亦未经寥落者，竟到孤镫残漏。梦阻江关，霜横庭院，一样情迤逗。好留晚艳，重来消遣长昼。几何日月，记秋风江上，分明此地。矮屋依然乡树远，真个人生如寄。旧境何常，虚名未必，莫再牵人意。槐清锁院，一时风景重记。可叹百尺高技，风尘困折，变作柔条细。多买胭脂学涂抹，也要妆成妩媚。千古文章，百年事业，愧煞雕虫技。低头为此，消磨多少豪气。
百字令 其七 六月十五日京闱题壁
作者：黄钧宰
朝代：清

几何日月，记秋风江上，分明此地。矮屋依然乡树远，真个人生如寄。旧境何常，虚名未必，莫再牵人意。槐清锁院，一时风景重记。可叹百尺高技，风尘困折，变作柔条细。多买胭脂学涂抹，也要妆成妩媚。千古文章，百年事业，愧煞雕虫技。低头为此，消磨多少豪气。
百字令 其三 秋云，赠吟秋诸君不作南行者
作者：黄钧宰
朝代：清

闲心一片，到而今才醒，巫山旧梦。放眼长空皆幻影，怕说为霖作用。出岫无心，归山有志，不借春风送。孤踪自往，太虚任汝豪纵。从此个里心期，相随惟有，老梅苍烟共。只恐山河秋意尽，冷到人间严洞。影薄于罗，身轻似絮，合傍寒宵冻。天孙相伴，锦裳从此珍重。
百字令 其二 闱中题壁
作者：黄钧宰
朝代：清

漏声几下，看月轮如洗，雨丝初歇。万里山河同照影，总是一般清彻。歌舞楼台，萧条庭院，恩怨相生灭。是谁分与，一家一个明月。便道碧落因缘，红尘福分，尔我相殊绝。曾记当时身受处，也是一般清彻。短梦烟销，华年水逝，争又悲欢别。是谁换却，一时一个明月。
百字令 其五 秋月，赠瑶雪
作者：黄钧宰
朝代：清

清光如此，问天涯今夜，离人几个。珍重良宵迟不寐，借说添香夜课。玉宇高寒，银河寂寞，旧曲商量和。明宵有梦，只应各自孤作。只道万叠云山，眼光穿透，遥见人清坐。便欲将身同化蝶，和暖和香而卧。画舫烟迷，琼楼浪隔，孤影风摇破。月明如昨，天香何处吹过。
百字令 其六 秋花，赠歌者王月仙
作者：黄钧宰
朝代：清

丰姿袅袅，况西风添上，几分清瘦。无限幽思争诉得，总要芳心禁受。急雨凋颜，斜阳送影，真个魂消透。春阴过尽，绿章更有谁奏。此去怜惜无人，夜深回想，酒醒繁华候。我亦未经寥落者，竟到孤镫残漏。梦阻江关，霜横庭院，一样情迤逗。好留晚艳，重来消遣长昼。
百字令 其四 秋风赠叶守戎锦舫
作者：黄钧宰
朝代：清

浮生可笑，似萍踪絮影，无端去住。两地绵绵吹不断，剩有一丝情绪。木叶惊寒，河梁惜别，有意无言处。萧萧飒飒，一齐向我奔赴。料是千古英雄，生前抑郁，浩气含馀怒。激荡柔情成壮志，要使才人早遇。千里蓬瀛，一帆云水，此意休孤负。从兹破浪，马当定有神功。
百字令·其一
作者：黄钧宰
朝代：清

风尘老矣，问前身何处，龙门百尺。漫说明堂清庙器，一例萍踪浪迹。破锦韬真，流泉秘响，光气长腾掷。红尘泛泛，谁能禁此怜惜。难得六诏词人，三吴仙吏，气吐长空碧。要补情天千古恨，那觅娲皇剩石。碧海秋高，银河浪静，唤醒痴龙魄。绿阴且住，素心相与晨夕。
相见欢·卜钱声
作者：黄钧宰
朝代：清

镫前祝语盈盈，掷来轻。笑向旁人佯说，问阴晴。心中事，眼前字，是佳音。却有一圜旋转，未分明。
眼儿媚·放钩声
作者：黄钧宰
朝代：清

铜壶催漏鸭炉温，窗月正黄昏。金敲络索，玉鸣条脱，别样销魂。流苏低缀银缸转，馀韵入琴尊。枕屏微逗，帐文轻掠，准备温存。
祝英台近·别意，戏柬刘晓岚
作者：黄钧宰
朝代：清

篆烟霏，花影度，楼外警钟鼓。小别经春，丝柳湿残雨。似他旧恨新愁，千条万绪。教说也，从何说与。暗中觑，无意触了微嗔，盈盈复欢语。眉眼分明。汝辈小儿女，不须掩镜私啼，牵花暗诉，被明月，笑人西去。
绮罗香·萤
作者：黄钧宰
朝代：清

曲苑花疏，空庭漏静，隐约飞从何处。耿耿孤踪，怎向人丛来去。覆乌云，寂寞湖山，闹黄昏，凄凉风雨。剩星儿，一点微光，夜深能照几多许。疏帘正好，飞过、却被轻轻纨扇，无端兜住。暗里偏明，可惜清辉自露。到深秋，片影谁栖。问前生，夕阳无语。莫思量，废苑扬州，绿杨犹乱舞。
菩萨蛮
作者：黄钧宰
朝代：清

寒宵寄到平安字，心头一寸添离思。萝月黯孤灯，个人眠未曾。小鬟偷眼顾，指与娘行误。不看字平安，奈何闲处看。
虞美人 其一 送春，闻苏常告警作
作者：黄钧宰
朝代：清

山塘七里春如锦，残鸟啼花暝。轻帆微雨别金尊，却恨浮云生长本无根。如今消息长安路，望断江干树。楼台歌舞是谁家，门外春风飞絮，满天涯。
虞美人·其二
作者：黄钧宰
朝代：清

别离便也清闲住，最是相逢处。思量往事起新愁，却倚阑干频唤不回头。恼人情绪还怜惜，故意凭肩立。娇嗔偏自远郎怀，笑指画楼西畔，有人来。
虞美人·送春，闻苏常告警作
作者：黄钧宰
朝代：清

山塘七里春如锦，残鸟啼花暝。轻帆微雨别金尊，却恨浮云生长本无根。如今消息长安路，望断江干树。楼台歌舞是谁家，门外春风飞絮，满天涯。别离便也清闲住，最是相逢处。思量往事起新愁，却倚阑干频唤不回头。恼人情绪还怜惜，故意凭肩立。娇嗔偏自远郎怀，笑指画楼西畔，有人来。
蝶恋花
作者：黄钧宰
朝代：清

脉脉春宵成坐隐，庭院无人，寂寞更将尽。闲把个中滋味品，梨云绕榻和香寝。风漾蝶魂惊未定，听道离人，远寄回文锦。倦眼迷离才半醒，满怀凉月芳心警。
解连环·题斜倚熏笼卷子
作者：黄钧宰
朝代：清

铜壶静数，正霜浓鸳瓦，花停羯鼓。倦星眸，轻拨沈香，愿娜双烟，化成一缕，脉脉春融。晕玉体，红侵眉妩。待蒙又怕，梦里这情，露与鹦鹉。平阳有人歌舞，觉鬟低袖亸，纤手慵举。天付与，绝世花颜。便倚玉无人，冰心自许，甚事低徊。尽一晌，温香领取，莫思量，隔楼弦管，遥天笑语。
误佳期·癸卯扬州
作者：黄钧宰
朝代：清

一晌红楼风景，却好垂杨烟暝。倩魂深怕不分明，双指湖山影。未到彩云残，忽被疏钟警。月痕花韵转迷离，冷梦和香醒。
醉花阴·弹泪声
作者：黄钧宰
朝代：清
体裁：词

寂寞兰房花影暮，盼断行人处。春尽不思归，泪靥光阴，弹指声中度。横波脉脉情谁诉，按拍沾薇露。生怕小鬟知，付与东风，溅湿筝弦语。
醉花阴·题少楼《披书坐花图》
作者：黄钧宰
朝代：清
体裁：词

万里浮云看不破，今古闲闲过。莫为落花愁，花也修来，配得诗人坐。琴床石几安排妥，欲语知谁可。书味密于春，春化诗魂，魂梦香花里。
金缕曲 其一 辛未秋夜感怀
作者：黄钧宰
朝代：清

万卉都销歇，奈何人，凄凄冷冷，清清时节。记得轮蹄燕冀道，魂梦飞悬京阙。留不住，春风蝴蝶。悔煞拈花成一笑，堕红尘，永历昆明劫。号尽了，子规血。年来诗味寒于雪，更沈沈，心如古井，身如秋叶。手制幺弦弹羽调，苦诉衷怀凄切，有谁听，悲歌激烈。从此空山耕石老，遍人闲，不见瑶台月，真错铸，六州铁。
金缕曲 其七 荅友
作者：黄钧宰
朝代：清

天气清于洗，恰将些，愁丝恨缕，沁人心里。当日情怀今后事，细想从何说起。便说也，无人听矣，放眼天池真咫尺，问何时，才作飞鹏徙，有志者，那能已。年来我已心如水，但如何，人闲恨事，都无料理。只有文章遭挫折，还是伤心馀事，独不见，如君壮志。酒后酣歌挥泪语，十年前，自负奇男子，怎潦倒，竟如此。
金缕曲 其三 题《华亭徐式如孝廉良钰女投水殉节行略》
作者：黄钧宰
朝代：清

惊望欃枪出，问当时，衣冠几辈，甘心从贼。有女髫年能就死，省识冰心玉质。竟葬，芦边水侧。千载横云山上月，照孤城，常作秋霜色，魂在否，招谁得。阿翁文字传金石，廿年前，名场相望，长江远隔。今日挂蒲三泖路，幸得词坛相识，是名父，当生英物。我辈浮沈真愧死，看裙钗，大节悬天日，歌未已，气雄直。
金缕曲 其九 题《南汇朱烈妇行略》后
作者：黄钧宰
朝代：清

大节贞于石，烈铮铮，兵戈丛里，淋漓骂贼。九死不辞刀见血，分裂金闺弱质。尽愧煞，须眉人物，生就秋风荼蓼命，况伤心，少小成孤特，铭表字，待谁泐。忆从烽火流离日，问人闲，裙钗多少，烟埋雾塞。衰草茫茫斜照里，何许英魂招得，更无处，搜寻玉骨。千载春申江上月，照孤城，常作冰霜色，泰山重，死应值。
金缕曲 其五 寄莲修
作者：黄钧宰
朝代：清

冷冷清清夜，想年来，依依切切，绵情絮话。小病闲愁清到骨，记得晚妆初卸。灯影畔，玉钗低亚，几度闲游成底事，被双栖，燕子喃喃骂，春讯杳，月轮下。当时鸾镜留遗挂，不堤防，轻怜慢惜，红飘绿谢。今日一尊花下祝，稽首慈云佛驾，只顾与，春烟并化。侬是伤心惊弹鸟，向空房，想起魂儿怕，幽梦警，远钟罢。
金缕曲 其八 题汤龙门《仿颠图》
作者：黄钧宰
朝代：清

不愿家居老，一扁舟，一书一画，凭君游眺。怕与人闲共征逐，万事学颠最好。知省却，闲愁多少，料得骊珠探在手，笑纷纷，馀子皆鳞爪，波浪阔，梦魂绕。浮生无计驱烦恼，怪先生，能知海岳，当时怀抱。二十年来尘世驻，厌绝名场扰扰，把笔砚，应都焚了。气吐长虹挥手去，好从君，共打沧江棹，放眼界，九州小。
金缕曲 其六 题包子梁《美人屏幅》
作者：黄钧宰
朝代：清

士女传清照，古人中，张萱周昉，并称名妙。数十年来京兆笔，谁画朝云最好。有越国，词人包老，燕瘦环肥游戏耳，尽秋波，一点神光到，金粉俗，笔尖扫。如今霜压苏台草，忆悤悤，飘零书剑，移家洲岛。几幅生绡人似玉，闲倚屏风秋晓，似甚处，相逢一笑。纸上琴心挑未得，况茂陵，司马非年少，醇酒愿，此生了。
金缕曲 其十 同人集饮小斋，用香海词人韵，并调少葵
作者：黄钧宰
朝代：清

万里沧溟气，被西风，吹来诗思，盘旋胸底。海上钟期今不作，魂梦无端悲喜。直要把，古人唤起，身后浮名谁得失，看床头，美酒能馀几，粳稻熟，蟹肥矣。团脐九日真腴美，任人闲，江瑶海错，无斯风味。展转不辞煎炙苦，枉负横行一世，问谁是，此生知己。独有清狂莲幕客，手双螯，赞得香生齿，应值得，为伊死。
金缕曲 其十三 癸丑七夕
作者：黄钧宰
朝代：清

楼阁收残照，隔银河，纤纤已见，今宵恁早。记得小阑人共语，日日看星数到。便私与，红墙相傲，到此才知离恨苦，被双星，天上悲还笑，形共影，黯然吊。尘心拚似浮云扫，把人闲，欢情苦趣，埋将秋草。斗转参横休急急，我为天孙懊恼，且珍重，眼前欢好。十二万年能几见，便神仙，也怕天荒老，又听得，远钟晓。
金缕曲 其十二 题滇南杨稚虹《投笔图》
作者：黄钧宰
朝代：清

万事须年少，问人闲，奇才几辈，儒冠误了。今日披图思壮志，莫讶轻年玉貌。信别有，英雄怀抱，万里关河撄世变，愿长缨，请得论功早，班定远，众倾倒。中原久幸欃枪扫，忆当时，江南营垒，马腾士饱。同学几人矜捷足，鹰隼高淩秋昊，剩铩羽，归飞倦鸟。生恨毛锥成底事，尽十年，低首云闲道，头秃也，中书老。
金缕曲 其十四 题王竹安《拈花微笑图》
作者：黄钧宰
朝代：清

慧业当空照，是浮尘，是烟是梦，菩提微妙。转绿回黄无定相，万事不堪一笑。任大地，蜂喧蝶闹，窗外行云江底月，正清凉，一晌庄生觉，寻野鹤，伴啼鸟。当时误解真如奥，十年来，忏除绮语，凡心未了。放眼空明皆幻影，莫羡东风花好，问花又，争春多少。福命何曾输锦障，薄纷华，翻为聪明早，山色静，水光渺。
金缕曲·其二
作者：黄钧宰
朝代：清

近海无奇味，喜诸公，霜天清宴，高歌烂醉。自笑馋涎揩未了，携得奚童寻至。早动了，几回食指。为倩写生清妙手，向图中，添个支离子，饕餮客，惯如此。平生怀抱春如绮，十年来，销磨挫折，颓然秋气。公等青云腾达去，留此鸿泥小记，知可有，后人藏庋。谁最牢骚谁旷达，更谁人，庄语谁游戏，尘世梦，一而已。
金缕曲·其十一
作者：黄钧宰
朝代：清

万古青宵月，照长淮，遥遥千里，挺生双杰。满地烽尘天作合，成就一家冰雪。才显出，雄姿英烈，汗马功名蕉鹿梦，好男儿，消得夫人节，易名典，臣心铁。表扬忠义文人业，十年来，填词角艺，名心销歇。忽见词坛宫谱曲，摹绘声情激越，要不使，英名磨灭。如此齐眉千载幸，笑人闲，莺燕伤离别，情至者，心同热。
金缕曲·其十五
作者：黄钧宰
朝代：清

艳绝新春夜，有名花，有风有月，供君潇洒。暗里铜龙声自数，才道晚妆初卸。看红袖，锦袍低亚，羡说神仙新眷属，笑几回，猜想今番乍，梦中语，醒还讶。妆成待把双蛾画，幸书生，一枝斑管，香萦兰麝。眼底闲情心内事，昨夜酒阑镫灺，要全向，羞颦细写。为语小鬟偷看处，莫怪他，两意温存也，事有甚，画眉者。
金缕曲·其四
作者：黄钧宰
朝代：清

恻恻离帆动，尽前途，云悲月吊，花迎鸟送。抛却擘笺分咏客，自去闲吟冷讽。非昔日，豪情浪涌。细觅金焦山石底，有古人，遗泪和苔冻，谁解得，醒耶梦。少年逸气难羁控，半生来，零缣退笔，埋成荒冢。万事输人时命舛，那值鸿毛轻重，也不为，琴弦悲痛。安得飞身瑶阙上，踏空冥，手把双丸弄，千古恨，与君共。
金缕曲·辛未秋夜感怀
作者：黄钧宰
朝代：清

万卉都销歇，奈何人，凄凄冷冷，清清时节。记得轮蹄燕冀道，魂梦飞悬京阙。留不住，春风蝴蝶。悔煞拈花成一笑，堕红尘，永历昆明劫。号尽了，子规血。年来诗味寒于雪，更沈沈，心如古井，身如秋叶。手制幺弦弹羽调，苦诉衷怀凄切，有谁听，悲歌激烈。从此空山耕石老，遍人闲，不见瑶台月，真错铸，六州铁。近海无奇味，喜诸公，霜天清宴，高歌烂醉。自笑馋涎揩未了，携得奚童寻至。早动了，几回食指。为倩写生清妙手，向图中，添个支离子，饕餮客，惯如此。平生怀抱春如绮，十年来，销磨挫折，颓然秋气。公等青云腾达去，留此鸿泥小记，知可有，后人藏庋。谁最牢骚谁旷达，更谁人，庄语谁游戏，尘世梦，一而已。惊望欃枪出，问当时，衣冠几辈，甘心从贼。有女髫年能就死，省识冰心玉质。竟葬，芦边水侧。千载横云山上月，照孤城，常作秋霜色，魂在否，招谁得。阿翁文字传金石，廿年前，名场相望，长江远隔。今日挂蒲三泖路，幸得词坛相识，是名父，当生英物。我辈浮沈真愧死，看裙钗，大节悬天日，歌未已，气雄直。恻恻离帆动，尽前途，云悲月吊，花迎鸟送。抛却擘笺分咏客，自去闲吟冷讽。非昔日，豪情浪涌。细觅金焦山石底，有古人，遗泪和苔冻，谁解得，醒耶梦。少年逸气难羁控，半生来，零缣退笔，埋成荒冢。万事输人时命舛，那值鸿毛轻重，也不为，琴弦悲痛。安得飞身瑶阙上，踏空冥，手把双丸弄，千古恨，与君共。冷冷清清夜，想年来，依依切切，绵情絮话。小病闲愁清到骨，记得晚妆初卸。灯影畔，玉钗低亚，几度闲游成底事，被双栖，燕子喃喃骂，春讯杳，月轮下。当时鸾镜留遗挂，不堤防，轻怜慢惜，红飘绿谢。今日一尊花下祝，稽首慈云佛驾，只顾与，春烟并化。侬是伤心惊弹鸟，向空房，想起魂儿怕，幽梦警，远钟罢。士女传清照，古人中，张萱周昉，并称名妙。数十年来京兆笔，谁画朝云最好。有越国，词人包老，燕瘦环肥游戏耳，尽秋波，一点神光到，金粉俗，笔尖扫。如今霜压苏台草，忆悤悤，飘零书剑，移家洲岛。几幅生绡人似玉，闲倚屏风秋晓，似甚处，相逢一笑。纸上琴心挑未得，况茂陵，司马非年少，醇酒愿，此生了。天气清于洗，恰将些，愁丝恨缕，沁人心里。当日情怀今后事，细想从何说起。便说也，无人听矣，放眼天池真咫尺，问何时，才作飞鹏徙，有志者，那能已。年来我已心如水，但如何，人闲恨事，都无料理。只有文章遭挫折，还是伤心馀事，独不见，如君壮志。酒后酣歌挥泪语，十年前，自负奇男子，怎潦倒，竟如此。不愿家居老，一扁舟，一书一画，凭君游眺。怕与人闲共征逐，万事学颠最好。知省却，闲愁多少，料得骊珠探在手，笑纷纷，馀子皆鳞爪，波浪阔，梦魂绕。浮生无计驱烦恼，怪先生，能知海岳，当时怀抱。二十年来尘世驻，厌绝名场扰扰，把笔砚，应都焚了。气吐长虹挥手去，好从君，共打沧江棹，放眼界，九州小。大节贞于石，烈铮铮，兵戈丛里，淋漓骂贼。九死不辞刀见血，分裂金闺弱质。尽愧煞，须眉人物，生就秋风荼蓼命，况伤心，少小成孤特，铭表字，待谁泐。忆从烽火流离日，问人闲，裙钗多少，烟埋雾塞。衰草茫茫斜照里，何许英魂招得，更无处，搜寻玉骨。千载春申江上月，照孤城，常作冰霜色，泰山重，死应值。万里沧溟气，被西风，吹来诗思，盘旋胸底。海上钟期今不作，魂梦无端悲喜。直要把，古人唤起，身后浮名谁得失，看床头，美酒能馀几，粳稻熟，蟹肥矣。团脐九日真腴美，任人闲，江瑶海错，无斯风味。展转不辞煎炙苦，枉负横行一世，问谁是，此生知己。独有清狂莲幕客，手双螯，赞得香生齿，应值得，为伊死。万古青宵月，照长淮，遥遥千里，挺生双杰。满地烽尘天作合，成就一家冰雪。才显出，雄姿英烈，汗马功名蕉鹿梦，好男儿，消得夫人节，易名典，臣心铁。表扬忠义文人业，十年来，填词角艺，名心销歇。忽见词坛宫谱曲，摹绘声情激越，要不使，英名磨灭。如此齐眉千载幸，笑人闲，莺燕伤离别，情至者，心同热。万事须年少，问人闲，奇才几辈，儒冠误了。今日披图思壮志，莫讶轻年玉貌。信别有，英雄怀抱，万里关河撄世变，愿长缨，请得论功早，班定远，众倾倒。中原久幸欃枪扫，忆当时，江南营垒，马腾士饱。同学几人矜捷足，鹰隼高淩秋昊，剩铩羽，归飞倦鸟。生恨毛锥成底事，尽十年，低首云闲道，头秃也，中书老。楼阁收残照，隔银河，纤纤已见，今宵恁早。记得小阑人共语，日日看星数到。便私与，红墙相傲，到此才知离恨苦，被双星，天上悲还笑，形共影，黯然吊。尘心拚似浮云扫，把人闲，欢情苦趣，埋将秋草。斗转参横休急急，我为天孙懊恼，且珍重，眼前欢好。十二万年能几见，便神仙，也怕天荒老，又听得，远钟晓。慧业当空照，是浮尘，是烟是梦，菩提微妙。转绿回黄无定相，万事不堪一笑。任大地，蜂喧蝶闹，窗外行云江底月，正清凉，一晌庄生觉，寻野鹤，伴啼鸟。当时误解真如奥，十年来，忏除绮语，凡心未了。放眼空明皆幻影，莫羡东风花好，问花又，争春多少。福命何曾输锦障，薄纷华，翻为聪明早，山色静，水光渺。艳绝新春夜，有名花，有风有月，供君潇洒。暗里铜龙声自数，才道晚妆初卸。看红袖，锦袍低亚，羡说神仙新眷属，笑几回，猜想今番乍，梦中语，醒还讶。妆成待把双蛾画，幸书生，一枝斑管，香萦兰麝。眼底闲情心内事，昨夜酒阑镫灺，要全向，羞颦细写。为语小鬟偷看处，莫怪他，两意温存也，事有甚，画眉者。
风蝶令
作者：黄钧宰
朝代：清

曲曲朱阑静，盈盈翠袖轻。神容矜重讳风情，无奈横波生小、露聪明。竹影疏于梦，蕉愁掩到心。晚凉珍重七弦音，除却碧霄明月、有谁听。
高阳台·题钱吉生士女画幅
作者：黄钧宰
朝代：清

镂雪融肌，搓酥涤腕。广寒宫里仙人，亭亭玉立，为谁小谪红尘，原来一幅生绡画。是先生，写出丰神。信人闲，有此娉婷，那不消魂。痴情解得参空色，爱佳人是影，影是真真。万唤千呼，可能消息相闻。思量除却张萱笔。问庸姿，谁伴吟身，尽年年，月下悲秋，花下伤春。
齐天乐
作者：黄钧宰
朝代：清

生平惯作牢骚语，今朝自知过矣。对酒当歌，登高作赋，何处不堪游戏。童心未已，况胜侣良朋，豪情乐意，散作春风，普天花鸟大欢喜。鲰生尤多私计，要元坛老将，青眸垂契。钓渭功名，封汾福泽，我辈还加倍蓰。推来星纪，愿此似彭铿，年还胜几，万斛闲愁，从今收拾起。平生不羡人寰乐，无端谪来尘宇。种福无根，求名乏术，等是庸庸儿女。休论词赋，将百折文心，揉成烟雨，著草沾花，堕人清泪万千古。昨宵酒醒何处，似梦魂飞入，清虚之府。絮怨缄愁，怀忧讼愤，无限清奇肺腑。凭栏听取，有旧日仙僚，临风私语，莽莽红尘，作人滋味苦。新声半是离人感，依依此情谁语。画浆摇烟，金尊照影，织得柔丝千缕。瑶情如许，和宝月清辉，散飞天宇，迢递湖山，有人银汉共凄楚。当年几听砧杵，被兰言绮思，句起愁绪，别意云牵，春华水逝，剩了疏林倦羽。清歌漫与，待理楫西湖，调筝细谱，长日帘栊，梦凉花外雨。锦囊旧有伤春句，东风更传情语。远翠烟横，落红云衬，隐约芳魂无数。风怀自许，怕冷艳幽香，蛾眉争妒，风讯匆匆，尘寰谁解这情绪。枝头乍听杜宇，觅中山美酒，一醉千古。蕙质含愁，兰心郁怨，禁得几回风雨。伊人何处，愿遥寄相思，同伤迟暮，珍惜馀芳，春来休撷取。
齐天乐 其三 题钱塘张孝威《蜩甲庐词稿》
作者：黄钧宰
朝代：清

新声半是离人感，依依此情谁语。画浆摇烟，金尊照影，织得柔丝千缕。瑶情如许，和宝月清辉，散飞天宇，迢递湖山，有人银汉共凄楚。当年几听砧杵，被兰言绮思，句起愁绪，别意云牵，春华水逝，剩了疏林倦羽。清歌漫与，待理楫西湖，调筝细谱，长日帘栊，梦凉花外雨。
齐天乐 其四 题薛慰农《香草闲情册子》
作者：黄钧宰
朝代：清

锦囊旧有伤春句，东风更传情语。远翠烟横，落红云衬，隐约芳魂无数。风怀自许，怕冷艳幽香，蛾眉争妒，风讯匆匆，尘寰谁解这情绪。枝头乍听杜宇，觅中山美酒，一醉千古。蕙质含愁，兰心郁怨，禁得几回风雨。伊人何处，愿遥寄相思，同伤迟暮，珍惜馀芳，春来休撷取。
齐天乐·其一
作者：黄钧宰
朝代：清

生平惯作牢骚语，今朝自知过矣。对酒当歌，登高作赋，何处不堪游戏。童心未已，况胜侣良朋，豪情乐意，散作春风，普天花鸟大欢喜。鲰生尤多私计，要元坛老将，青眸垂契。钓渭功名，封汾福泽，我辈还加倍蓰。推来星纪，愿此似彭铿，年还胜几，万斛闲愁，从今收拾起。
齐天乐·其二
作者：黄钧宰
朝代：清

平生不羡人寰乐，无端谪来尘宇。种福无根，求名乏术，等是庸庸儿女。休论词赋，将百折文心，揉成烟雨，著草沾花，堕人清泪万千古。昨宵酒醒何处，似梦魂飞入，清虚之府。絮怨缄愁，怀忧讼愤，无限清奇肺腑。凭栏听取，有旧日仙僚，临风私语，莽莽红尘，作人滋味苦。
七月五日移寓准提庵用田山姜移居韵
作者：黄钺
朝代：清

韦郎避漏眠于车，王生屋里频移家。我居墙坏仆几压，举室奔窜如惊麚。有庵巷北旧栖息，踏鼓两度趋朝衙。急移书簏召橘朮，不惮行步为欹斜。眼明阶前两椿树，在昔屋后当梅花。芟夷败叶听好鸟，扫除四壁供涂鸦。诘朝七夕纳二客，庵门月好须当挝。仰天一笑席衣瓦，补漏奚必烦皇娲。
乘月过古香精舍访萧琴客不遇
作者：黄钺
朝代：清

秋风吹明月，清光罗幽林。泠然下寒露，不觉滋兰襟。堤高湖水缩，叶落溪桥深。短篱足黄花，入门多清阴。真侣具茶果，趺坐同酌斟。炉烟出云房，古壁县素琴。孤云何处飞，苔砌空行吟。抚景送征雁，遥忆山水音。
六月晦日刘吉士招余偕祁编修田吉士何孝廉崇效寺纳凉次去年看牡丹韵
作者：黄钺
朝代：清

都门凉宇多归僧，与僧结夏夫谁能。久思古寺暂逃暑，恰来嘉约欢然兴。山门绿暗树如幄，竹院红湿花交塍。顿遣平头罢摇扇，俨离裸壤思垂缯。自从五月苦炎热，如坐深甑遭炊烝。有时入夜大雷电，疾风猛雨相凭陵。朝来蕴隆略如昨，目极禅阁无由登。何期四子有同契，合并令我烦怀澄。惟余知举留憾事，独遗表圣惭王凝。牡丹作花事已往，楸叶又落情难胜。浮生小聚类萍梗，流光过眼如风镫。夏凉寒燠众所愿，造物伊谁云爱僧。浮瓜折藕且取适，褦襶触热宜为惩。试披画卷问朴老，几人来此招凉曾。
十一月九日子卿招饮湖亭为消寒第一集
作者：黄钺
朝代：清

放浪闲身又一年，溪山好处日周旋。寒犹未峭交初九，月已分明过上弦。卢橘花繁香太冽，红梅枝老影逾妍。行吟却笑天随子，奄有吴松赋自怜。
卧佛寺
作者：黄钺
朝代：清

残月澹无影，鸡鸣天欲曙。深谷藏招提，一径入云路。古柏森两行，清香发朝露。我佛疲清梁，颇识卧中趣。应怜尘世劳，半为黄粱误。风幡袅炉烟，散入桫椤树。
同友园初秋夜坐
作者：黄钺
朝代：清

庭蕉冒檐舒，栖禽团竹聚。秋气集萧斋，空濛散飞雨。飒至衣乍凉，洒地点可数。幽人居比邻，修夜杖频拄。桦烛代凉蟾，山茶敌醇醹。孤赏寡所欢，长言易为苦。露葵实已繁，寒瓜藤欲㼌。候虫不为秋，空阶何独语。
园居漫兴
作者：黄钺
朝代：清

池柳含烟色尚轻，园居倏已过清明。巢成树罅刍尼隐，水暖桥阴科斗行。退直懒从闲客话，答书老忘后生名。龙钟枉被青山笑，纵有田归不耐耕。
山气
作者：黄钺
朝代：清

山气夜沈郭，苍茫晓未收。寒风来绝塞，入夏尚重裘。盘马雪千里，射雕天尽头。平生极飞动，惜不壮时游。
广武
作者：黄钺
朝代：清

天险扼重山，时清耕凿间。腥风虎饮涧，寒月雁横关。画角穿云出，惊沙点鬓斑。明朝驰绝漠，谁遣大黄弯。
游维摩
作者：黄钺
朝代：清

石壁巉岩鸟道微，抱琴携鹤扣禅扉。松花满地铺金粉，苔藓侵阶长绿衣。仆子扣钟迎上客，诗僧分茗话玄机。更期斋罢西岩去，坐看流泉作雨飞。
贺王懿修80寿联
作者：黄钺
朝代：清
体裁：联

谢恩孙代趋朝杖；上寿儿归听讲筵。
贺程恩泽再婚联
作者：黄钺
朝代：清
体裁：联

调羹定识威姑性；洒翰应增吕子书。
题洪编修同年机声镫影图
作者：黄钺
朝代：清

我生才五年，先君即弃世。十龄慈母亡，嫂亦相随逝。寄生于外家，六载若瘤赘。忆初母在堂，我年八九岁。能作方丈书，顾我奖且励。谓可读父书，往往颜为霁。夜窗针黹余，课我兄及弟。一去四十年，此境永潜翳。览图触我悲，曩事何若契。君才班马俦，君孝曾闵继。机声镫影中，一忆一流涕。图之至再三，鱼菽以时祭。伊予本孤陋，附君得登第。自惭还自挝，亲骨犹未瘗。行当归焚黄，已作终焉计。薄耕即无田，敢负墓前誓。江水寒未波，江梅香尚细。我归君傥来，相思定应嚏。
挽彭玉麟联
作者：黄锡仪
朝代：清
体裁：联

以名诸生，荡寇平夷，百战楼船，中流砥柱；是古大臣，鞠躬尽瘁，千秋忠义，奕代馨香。
挽彭玉麟联
作者：黄锡圭
朝代：清
体裁：联

前生应是放翁，特以笔底梅花，化身入画；斯人何如宏景，依然山中宰相，众口称贤。
杂感
作者：黄锡彤
朝代：清

邛蜀阴崖中，中有太始雪。结冰层峦巅，万古人迹灭。炎旸偶一照，溶溶作幽咽。涓涓成江河，防崩石溃裂。杀人发屋庐，骨肉伤断决。乾坤大包容，重阴性激烈。愿布阳和春，无使严寒结。微云新雨后，华山照窗前。虚堂寂无人，清辉为谁圆。千里共明月，同心各一天。愿持一尊酒，因风到君边。风来故徐徐，徬徨祇自怜。取琴为君弹，孤怀托七弦。
杂感·其一
作者：黄锡彤
朝代：清

邛蜀阴崖中，中有太始雪。结冰层峦巅，万古人迹灭。炎旸偶一照，溶溶作幽咽。涓涓成江河，防崩石溃裂。杀人发屋庐，骨肉伤断决。乾坤大包容，重阴性激烈。愿布阳和春，无使严寒结。
杂感·其三
作者：黄锡彤
朝代：清

微云新雨后，华山照窗前。虚堂寂无人，清辉为谁圆。千里共明月，同心各一天。愿持一尊酒，因风到君边。风来故徐徐，徬徨祇自怜。取琴为君弹，孤怀托七弦。
杂感·其二
作者：黄锡彤
朝代：清

深山有古柏，蔚然抱奇秀。斤斧不得施，经冬比松茂。特立出云表，幽姿壮岩岫。凉飙入乔柯，千亩共芳漱。葆此梁栋材，愿托南山寿。绳尺工料量，毋为造物囿。
舟泊樊口登西山
作者：黄锡彤
朝代：清

樊口西山路，春风送客程。烧痕侵断垒，荒草入孤城。江汉东流大，兵戈满地生。家园回首望，日暮不胜情。
银河
作者：黄锡彤
朝代：清

玉宇涵秋景，银河彻晓明。旁罗星焕烂，徐转气澄清。终古不改色，浮云空自行。谁能测深浅，脉脉总无声。
拟杜工部观打鱼歌
作者：黄锡龄
朝代：清

秋风瑟瑟吹笼丛，渔舟荡入川流冲。席地幕天施大网，千鱼万鱼纷横从。大者鲣{鱼巫}小鲢鳙，䱎鱮鲉{鱼右}鲂鳢鲖。生者半已点鳞腮，况复死者无完形。日暮水伯游兹川，咄哉吾徒谁使然。回风倒翻三江水，尘沙卷浪声连天。渔人未解此中意，呼斟叱鲙还相醉。君不见竭泽之渔古所耻，贪餮毋亦病仁义。孤城落日淡秋水，前此观渔今复尔。天生馋渔性绝诡，谢却罟网逞奇技。钓饵微琐大鱼耻，尖杈锐舌利如舐。风鸣雨咽波涛汹，顺手撑入无崩陀。吾观此事心悠悠，渔人睨我发清讴。水伯夜起争窟窝，鞭驰丁甲翻天河。乌乎水伯意我知，乾坤惠施万物嬉。满目伤残吾一体，安得忍受旁人欺。
拟杜工部观打鱼歌
作者：黄锡龄
朝代：清
体裁：古风

秋风瑟瑟吹笼丛，渔舟荡入川流冲。席地幕天施大网，千鱼万鱼纷横从。大者鲣■小鲢鳙，䱎鱮鲉■鲂鳢鲖。生者半已点鳞腮，况复死者无完形。日暮水伯游兹川，咄哉吾徒谁使然。回风倒翻三江水，尘沙卷浪声连天。渔人未解此中意，呼斟叱鲙还相醉。君不见竭泽之渔古所耻，贪餮毋亦病仁义。孤城落日淡秋水，前此观渔今复尔。天生馋渔性绝诡，谢却罟网逞奇技。钓饵微琐大鱼耻，尖杈锐舌利如舐。风鸣雨咽波涛汹，顺手撑入无崩陀。吾观此事心悠悠，渔人睨我发清讴。水伯夜起争窟窝，鞭驰丁甲翻天河。乌乎水伯意我知，乾坤惠施万物嬉。满目伤残吾一体，安得忍受旁人欺。
暮夜再游晋祠同赵浣瀛秀才
作者：黄锴
朝代：清

灵湫一泓澄，灌溉足百里。活活走珑玲，泠泠净泥滓。所被一何遥，其源为可恃。岂真灵风旂，梦雨兴漫瀰。鱼鸟本亲人，生机托清泚。君看藻荇凫，并作跫然喜。
舟次早起
作者：黄锴
朝代：清

晨光吐熹微，溪上露华泫。林乌掠舟鸣，余星带云卷。晨兴寂无人，残梦犹可缅。群动机未萌，天倪尚钤键。勿虑何所图，无翳不待剪。山水静悠悠，理会是非遣。
曹仁宪谨荣寿七言截句
作者：黄长春
朝代：清

勋名当代有谁伦，宦迹闽南亦秉钧。家世簪缨看鹊起，堪誇岳降复生申。饱学诗书羡五车，当年月殿挺才华。洛阳自古称多士，谁占文章第一家。寿禄兼名德厚哉，明春博士遥徵来。恩波海甸皆康阜，愿上南山酒一杯。孝经叠锡课孩提，口诵心维化自齐。又值满庭桃李树，几时开向凤城西。
曹仁宪谨荣寿七言截句·其一
作者：黄长春
朝代：清

勋名当代有谁伦，宦迹闽南亦秉钧。家世簪缨看鹊起，堪誇岳降复生申。
曹仁宪谨荣寿七言截句·其三
作者：黄长春
朝代：清

寿禄兼名德厚哉，明春博士遥徵来。恩波海甸皆康阜，愿上南山酒一杯。
曹仁宪谨荣寿七言截句·其二
作者：黄长春
朝代：清

饱学诗书羡五车，当年月殿挺才华。洛阳自古称多士，谁占文章第一家。
曹仁宪谨荣寿七言截句·其四
作者：黄长春
朝代：清

孝经叠锡课孩提，口诵心维化自齐。又值满庭桃李树，几时开向凤城西。
挽曾国荃联
作者：黄际唐
朝代：清
体裁：联

高谊薄云霄，情亲未报淮阴饭；大名垂宇宙，泪坠先期岘首碑。
挽曾纪泽联
作者：黄际唐
朝代：清
体裁：联

对乔木，思世臣，有诏追怀鲍司隶；采胡笳，入乐府，后人谁嗣耿中郎？
金缕曲
作者：黄馥
朝代：清

花事探幽坞。出城闉、江流清浅，暗香微渡。官阁宾僚诗兴动，爱比甘棠万树。恰雪蕊、霜葩初吐。空际月明频对影，伴癯仙、别有闲风度。有同调，广平赋。去年此际寻春去。算花期相思，隔岁卿应记取。纸帐重寻罗浮梦，梦醒惟闻翠羽。望迢递、江南归路。却笑漫山桃李俗。岁寒盟、祗许松筠侣。愿偕隐，吾与汝。
丰亭坐月
作者：黄骧云
朝代：清

亭高百尺插晴空，小住浑疑坐月宫。镜转一轮移左右，窗开四面挂玲珑。了无渣滓沿心境，觉有清光在眼中。花落庭閒人影静，关情总是望年丰。
丰亭坐月
作者：黄骧云
朝代：清

琴堂侧畔鼓楼边，亭插云霄月挂天。三五夜中凉似水，纵横坐处碧生烟。能游吏态当非俗，肯住诗心得不仙。半线山川全幅画，一时都落酒杯前。
定寨望洋
作者：黄骧云
朝代：清

此地当年旧战场，我来拾簇吊斜阳。城边饮马红毛井，港外飞潮黑水洋。一自云屯盘铁瓮，遥连天堑固金汤。书生文弱关兵计，贤尹经纶说姓杨。
清水春光
作者：黄骧云
朝代：清

到处寻春未见春，原来春在此藏身。山都献笑齐描黛，溪但范花不著尘。竹响又喧归浣女，桃开惯引捕鱼人。仙岩清水传名字，果有香泉白似银。
珠潭浮屿
作者：黄骧云
朝代：清

潭心突兀屿如珠，一片青红两色殊。并剪倩谁来割截，鸿沟分界不模糊。奇生温峤燃犀想，趣悟濂溪太极图。笑尔番民忘帝力，浮田自种免输租。
碧山曙色
作者：黄骧云
朝代：清

碧山碧色重复重，九十九尖峰閒峰。天鸡唤醒金乌鸟，玉女擎出青芙蓉。混沌初开早世界，盘古四顾无人踪。我来扶杖入烟翠，口嚼飞霞如酒浓。
虎岩听竹
作者：黄骧云
朝代：清

虎岩最胜虎邱差，岩胜邱缘竹胜花。肖凤鸣声开律祖，学龙吟调谱仙家。淇园春半风初到，湘浦秋深月又斜。玉版参禅参未了，瓶笙入耳索僧茶。
题吴希周百蝶图
作者：黄骧云
朝代：清

十里香风色界天，凌波神女步虚仙。三生梦醒罗浮月，六代魂销绮陌烟。何处笙歌惊按拍，谁家院落认鞦韆。把君图画低徊看，上苑探花忆昔年。
鹿港飞帆
作者：黄骧云
朝代：清

太平人唱太平歌，满港舂声欸乃多。杨仆功成沙有骨，孙恩死后海无波。官军锦舰飞如鸟，估客银帆织似梭。寄语边防诸将吏，时虽清晏莫投戈。
龙井观泉
作者：黄骧云
朝代：清

龙吸三江并五湖，化为泉水似真珠。霖施六合閒仍卧，井养千家润不枯。洗我两眶诗眼净，沁人全付热肠无。分他一勺龙应许，龙目双睛定识吾。
题尧年叔水交山庄
作者：黄鸿中
朝代：清

路随流水入，门对最高峰。叶落千山雨，泉鸣五夜钟。欲眠时枕石，间坐为听松。也有喧阗处，秋蝉与壁蛩。
题黄鹤楼
作者：黄鹊喜
朝代：清
体裁：联

笛里春回，已藉丹功成九转；楼头日近，全凭风力到三山。
云墟山房纳凉同胡葑塘作
作者：黄鹤
朝代：清

云生水面晴疑雨，风落松梢夏亦寒。一片蝉声无觅处，教君数尽碧琅玕。
雪霁呈助教先生
作者：黄鹤
朝代：清

隔林桂馆隐，翘企晓光微。笛弄梅初绽，琴弹雪正飞。著书窥妙理，问字露玄机。脚疾时能愈，来寻叩石扉。
题顾菉厓山居读书图
作者：黄鹤
朝代：清

读书饮酒居名山，何物更入胸怀间。奇书万卷酒万斛，羲皇以上同其閒。岂无野老共吟啸，每与鱼鸟相往返，菉厓先生嗜书史，非圣所著终不敢。静掩柴扉木榻穿，道人之意亦如此。浮云舒卷流水清，别有天地移人情。一编独坐太古寂，但闻谡谡松风鸣。
赴淮海道任留别镇江士绅
作者：黎世序
朝代：清

梅华驿路送征骖，诗思离情两不堪。宦迹几曾经海畔，花时何忍别江南。生徒染翰邀人住，父老持觞劝客酣。一种消魂南浦意，江淹作赋未曾谙。新开学舍枕江干，白袷青衿玉佩珊。问字我惭一日长，研经君耐九秋寒。南徐文物推人薮，北固江声走笔澜。一语临歧须记取，科名容易立身难。群山壁立水安流，风俗敦庞爱润州。比户诗书研午夜，万家机杼织新秋。烟花不染维扬习，金粉终为白下羞。此去清河三百里，岁民无恙有传邮。
赴淮海道任留别镇江士绅·其一
作者：黎世序
朝代：清

梅华驿路送征骖，诗思离情两不堪。宦迹几曾经海畔，花时何忍别江南。生徒染翰邀人住，父老持觞劝客酣。一种消魂南浦意，江淹作赋未曾谙。
赴淮海道任留别镇江士绅·其三
作者：黎世序
朝代：清

新开学舍枕江干，白袷青衿玉佩珊。问字我惭一日长，研经君耐九秋寒。南徐文物推人薮，北固江声走笔澜。一语临歧须记取，科名容易立身难。
赴淮海道任留别镇江士绅·其二
作者：黎世序
朝代：清
体裁：七言律诗

虎符催赴海东隅，疏瀹宁须一腐儒。治水无才师伯禹，扬尘何处问麻姑。招徕掾吏应鸿雁，卜筑衙斋指荻芦。回首江南春正好，缘杨红杏雨如酥。
赴淮海道任留别镇江士绅·其二
作者：黎世序
朝代：清

虎符催赴海东隅，疏瀹宁须一腐儒。治水无才师伯禹，扬尘何处问麻姑。招徕掾吏应鸿雁，卜筑衙斋指荻芦。回首江南春正好，缘杨红杏雨始酥。
赴淮海道任留别镇江士绅·其四
作者：黎世序
朝代：清

群山壁立水安流，风俗敦庞爱润州。比户诗书研午夜，万家机杼织新秋。烟花不染维扬习，金粉终为白下羞。此去清河三百里，岁民无恙有传邮。
河道总督署斋联
作者：黎世序孙玉庭
朝代：清
体裁：联

要办事，莫生事，要任怨，莫敛怨；可兴利，毋近利，可急功，毋喜功。
书郘亭诗后
作者：黎兆勋
朝代：清

精思窥洪濛，力抉天地根。大哉杜韩业，俎豆百世孙。若人生要荒，束发歌兰荪。中道厌浮薄，冠佩朝厥尊。鲸牙未能拔，此舌焉可扪。斩斩百翻纸，滔滔江汉源。泗渊揽百怪，古鬼生烦冤。正苦太料理，结墙陈黄门。迩来格一变，海波掀日翻。截然提法律，万马腾中原。曩者人所宝，百不十一存。我欲全其碎，披沙拣更番。嗒焉若自失，仰首鹍鹏骞。乃知达神化，不与形色论。会看晞汝发，长啸登昆仑。
出汉阳门渡江感怀
作者：黎兆勋
朝代：清

黄叶溪头两板扉，十年计与素心违。谈兵客厌残棋局，被褐吾惭老布衣。水阔鱼龙腾浪早，天长鸿雁拂云稀。江神识我应相惜，微禄何求久不归。
南泉山
作者：黎兆勋
朝代：清

翠壁缘岩转，长林上碧空。泉飞龙硐雪，人坐鹤巢风。佛火诸天迥，香云大壑通。非非真想处，还拟问灵宫。
夜泊
作者：黎兆勋
朝代：清

篷背声潇潇，湿云堕江浒。扁舟钧鱼城，一夜巴山雨。酒醒离忧集，江空暮涛聚。细数柝声残，天明渡沙浦。
夜郎三坡
作者：黎兆勋
朝代：清

昔人游剑外，蜀道在青天。回首三坡路，开荒几百年。地偏曾置驿，山尽即乘船。秦栈知何似，愁生落照边。
子尹乌桕轩小集
作者：黎兆勋
朝代：清

藻米溪清漫溯洄，女媭移住白云隈。幽人无事或孤往，寒气今秋更早来。零露萧疏乌桕落，当阶烂漫蜀葵开。晓风燮燮蝉声静，正要先生说饼来。
归梦
作者：黎兆勋
朝代：清

黄叶溪流急，东岑一径斜。洗心寻碧涧，归梦溯苍葭。读史诚多事，悲秋尚有家。未须愁六凿，守黑是生涯。
新化州山中
作者：黎兆勋
朝代：清

浮浮五色虹，避日下山霭。倏焉化为马，腾踔入溪内。南逾百丈梁，架空走湍濑。疑从天上来，活活泻清快。山中乏粮食，饮水亦堪爱。松云不濡衣，结揽在襟带。客程腊月余，此景日相对。我马亦已劳，我仆倦行迈。聊为逍遥游，凌风听天籁。
晓发绥阳至黄鱼桥
作者：黎兆勋
朝代：清

乌鸦喧远林，晓柝山城歇。行人出树杪，笠影带残月。微茫驿西树，明灭岩际雪。人语生斥堠，钟声散林樾。晓行旅梦醒，古道冰泉咽。山川方丛复，人物两清绝。
水村
作者：黎兆勋
朝代：清

夜气清无虑，浮凉近水村。竹扶云过坞，山抱月当门。鱼鸟依泉响，入天浴露痕。数星低望晓，细吐未全吞。
积雨
作者：黎兆勋
朝代：清

腻寒喧白昼，作势警深宵。云雨深于梦，风霆悄不骄。角声催客枕，屋漏搅心潮。毋寐疑龙战，孤镫几次挑。
罗里阻雨旅馆书壁
作者：黎兆勋
朝代：清

朝来山雨暗平皋，间倚岑楼思郁陶。龙虎气蒸云雾峡，马牛风截石江涛。秋生衾枕诗怀瘦，路绕峰峦箐戍高。自信防身双宝剑，不须持赠吕虔刀。
自沪州东归
作者：黎兆勋
朝代：清

岷山远夹双江流，奇秀直到江阳收。岂无扁舟溯江上，凌云载酒思一游。治平寺中塔铃语，风雨夜合南山头。闭门一月病难出，更有人事催归舟。思奇好异要有数，天不假汝空强求。吾生去留缘作主，不必水有蛟龙山有虎。故园得归姑早归，莫恋寒镫卧秋雨。舟人鸣钲呼晓发，汉嘉西望重云结。空江濛濛鸡一鸣，好在峨眉半轮月。
西山人家幽僻处
作者：黎兆勋
朝代：清

密云洒冻雨，芳草绿满径。谁欤庐此间，岩窦发清磬。飕飕松下宅，霭霭松间磴。客程倦行役，小憩心且定。回溪青濛濛，石濑入虚听。
谪仙楼柬郑子尹莫郘亭两孝廉
作者：黎兆勋
朝代：清

此地清吟亦费才，凭栏眺远暮云开。凉风天末才过雁，明月楼头独举杯。秋渐有声宜小集，客如无事可常来。夜郎旧论皆荒渺，一度登临醉一回。
赠中杂感
作者：黎兆勋
朝代：清

丛山虎豹走斑斑，石砦柴门昼亦关。旧俗敲残铜铸鼓，南风吹瘦月成环。诗情渐冗能为崇，海色无多莫洗颜。紫蝎金蚕愁蛊毒，故乡惟冀得生还。
赠中杂感
作者：黎兆勋
朝代：清
体裁：七言律诗

丛山虎豹走斑斑，石砦柴门昼亦关。旧俗敲残铜铸鼓，南风吹瘦月成环。诗情渐冗能为祟，海色无多莫洗颜。紫蝎金蚕愁蛊毒，故乡惟冀得生还。
送从弟莼斋从军
作者：黎兆勋
朝代：清

山川何处息戎马，儒冠不必谈风雅。驼天台下表难成，念我头颅非壮者。天末劳人怜汝才，慷慨挺出风尘下。十年浪走我真痴，季也能贤心自写。皖公山色清黄埃，李侯莫叟当世才。与我交游招不去，片帆看汝西南来。吾弟行踪不寂寞，我且为之歌徘徊。不见云中两鸣雁，分飞千里流音哀。男儿当为济世用，胆气不雄何异众。中兴诸将岂从容，所嗟悲愤缠云梦。相公襟抱真王佐，不日秣陵贼当破。汝今名隶相公军，举酒堪为行子贺。拨乱扶危须古豪，况今言路收刍荛。孔璋行矣莫自失，爱吾剑气凌斗杓。行逢故人问吟客，为道堪赋《平蛮谣》。
送子尹署古州训导
作者：黎兆勋
朝代：清

少壮寡朋友，席砚一子尹。文字劣追攀，学问见绳准。丛山气惨郁，足茧知步窘。纡回待旁通，峭崿谢推引。我师古人意，百困效一忍。断彼径寸带，续此三绝纼。兢兢三十年，微尚孰能泯。萧条共迟暮，相贶以无尽。
途中杂诗
作者：黎兆勋
朝代：清

百丈插水岩，壁上迸飞瀑。我舟行瀑下，琤琤鸣碎玉。槎丫大滩来，篙师气先肃。扁舟刷风雨，眩眼雷电速。抛梭出浮澜，冰雹乱追逐。回头一顾间，已下前山麓。谁为性命忧，山气清两目。
途中杂诗
作者：黎兆勋
朝代：清
体裁：古风

百丈插水岩，壁上迸飞瀑。我舟行瀑下，琤琤鸣碎玉。槎桠大滩来，篙师气先肃。扁舟刷风雨，眩眼雷电速。抛梭出浮澜，冰雹乱追逐。回头一顾间，已下前山麓。谁为性命忧，山气清两目。
黄华老人画松歌
作者：黎兆勋
朝代：清

黄华老人腕是铁，画出松枝劲无敌。一株横卧一株立，枝枝皆带风云色。云南万岭松成林，高岩下壑苍龙吟。西山数株更奇绝，蛟龙窟宅阴沈沈。此图仿佛得其真，毋乃画师摄魂来寒岑。昔人画松石作土，松气成龙石作虎。此松写干石即根，飒飒寒枝战风雨。滇人画松我未见，仰订往往留长绢。人言瘦硬已通神，我觉离奇无直干。李侯笔法翁能变。
挽妻联
作者：黎兆棠
朝代：清
体裁：联

说身后事便觉悲酸，苦将好语慰沈疴，累卿牢记心头，仙去不知成隔世；顾乳中儿益增忉怛，惟有吞声空掩泪，谅我强安眠食，神伤未合对高堂。
巴东夜泊
作者：黎兆熙
朝代：清

腊日辞家长作客，高歌独对寒天碧。猎猎江风吹破裘，愁共波高一千尺。牛口滩头霜月明，秋风亭下暮涛生。危樯夜泊巴东县，听尽哀猿冷雁声。
金陵别方仲坚
作者：黎兆熙
朝代：清

秣陵三月路如何，料峭东风卷白波。早趁寒潮别君去，过江烟柳雨丝多。
溪上
作者：黎光地
朝代：清

轻衫短策趁春间，草长平芜绿满湾。恰有桥通烟外店，更无云掩雨余山。谁家新燕同人语，一任流莺笑我顽。如此风光浑领得，不妨著向画图间。
登祝融峰
作者：黎培敬
朝代：清

万丈云深处，人从鸟道行。天高疑有路，谷暗不知晴。怪石悬崖立，飞泉夹岸鸣。懒残如可访，携手问前程。
贵州抚署厅事联
作者：黎培敬
朝代：清
体裁：联

人苦不自知，愿诸君勤攻我短；弊去其太甚，与尔民率由旧章。
贵州抚署厅事联
作者：黎培敬
朝代：清
体裁：联

任百务之纷乘，于曲尽人情之中，仍权至理；惟一心之默运，必X克己私而后，方见大公。
贵州抚署厅事联
作者：黎培敬
朝代：清
体裁：联

任百务之纷乘，于曲尽人情之中，仍权至理；惟一心之默运，必克去己私而后，方见大公。
挽左宗棠联
作者：黎培质
朝代：清
体裁：联

生不愧封侯，整师二万里，劲气纵横，身画凌烟光史册；殁犹思伐敌，遗表数百言，衷情惨淡，魂依大海感波涛。
武夷山寺联
作者：黎士宏
朝代：清
体裁：联

九曲初通三岛近；万山退拜一峰尊。
九日晦再至南崖
作者：黎士弘
朝代：清

是曾经到还如乍，置我真宜丘壑间。马上得全看树色，月中记两入秋山。快游尽兴怀才满，尘事经心侮欲删。勾漏沙床他日约，一峰一石与回环。
九月同集蔡翼皇太守来青亭
作者：黎士弘
朝代：清

绝胜亭台见远岗，相将高处待重阳。几行浊酒浇槐冷，尽启疏帘让菊香。人在他乡知友重，客当佳序附官忙。朅来脱帽狂从事，手划银河数漏长。
书来家弟遂已破贼大桥为志数语
作者：黎士弘
朝代：清

南塘小儿弄兵戏，抹额红巾等山魅。夜切人肝作脯甘，对裂轻缯如破絮。杀人不死还等闲，随上军门求补吏。山中日日报揭竿，百道军书勒簿尉。簿尉何能令请行，牙兵几队趋山际。昨日书来珍重看，云已破贼数十辈。留之不可诛不胜，细作爰书别党类。我闻此语心独欢，贤者宁不当如是。呜呼作贼不死死者冤，民不作贼将徒然。
佛祖峰山寺坐月
作者：黎士弘
朝代：清

错绣诸峰夜色安，烟光树气积高寒。苍茫星汉容人立，喧寂林峦共佛看。凉月有怀成独笑，清宵无累况登山。纸屏细坐幽如梦，何处幽香满一栏。
印无数
作者：黎士弘
朝代：清

亦何累累，亦何辈辈。大者丞相尚书御史大夫章，细琐参军丞簿尉。大笥小簏声琅琅，还想当时尽朝贵。书生白面朝典铨，夕卷黄河拥高旆。豪奴千指坐索人，巨室高门闲过醉。一丸已堕睥睨墙，烧烛侯家方嫁妹。楚猴虽沐冠常裂，《春秋》大义应书贼。岂有中心事主为国恩，日日雕铜分暴客。生不足怜死不惜，阴风吹满秋灯湿。狼籍头颅杂土飞，独余废印高屋脊。
大言
作者：黎士弘
朝代：清

小心事贵人，眉睫博意气。巢由拜马首，士亦各有志。呼来坐堂下，微筦烦顾视。环指座上客，是子觉稍异。三公间九卿，勉矣行自致。驰归语细君，此是亲传示。庄生未闻道，李耳故疏脱。干将不示人，铅刀称善割。古来青冢上，谁为表清浊。彼哉柴桑君，耽诗诡寂寞。公田忍不收，乞食徒取薄。马安称巧仕，潘生嗟宦拙。万物各枯菀，造化何区别。达士贱权奇，名花厌高格。蟋蟀知风寒，鸿雁知霜冽。泛泛水中凫，稻粱谋亦得。花发大堤西，花发大堤东。策马谁家子，蹀躞凌春风。行道各借问，名父忝上公。郁郁守贫贱，执鞭甘所从。
大言·其一
作者：黎士弘
朝代：清

小心事贵人，眉睫博意气。巢由拜马首，士亦各有志。呼来坐堂下，微筦烦顾视。环指座上客，是子觉稍异。三公间九卿，勉矣行自致。驰归语细君，此是亲传示。
大言·其三
作者：黎士弘
朝代：清

马安称巧仕，潘生嗟宦拙。万物各枯菀，造化何区别。达士贱权奇，名花厌高格。蟋蟀知风寒，鸿雁知霜冽。泛泛水中凫，稻粱谋亦得。
大言·其二
作者：黎士弘
朝代：清

庄生未闻道，李耳故疏脱。干将不示人，铅刀称善割。古来青冢上，谁为表清浊。彼哉柴桑君，耽诗诡寂寞。公田忍不收，乞食徒取薄。
大言·其四
作者：黎士弘
朝代：清

花发大堤西，花发大堤东。策马谁家子，蹀躞凌春风。行道各借问，名父忝上公。郁郁守贫贱，执鞭甘所从。
寄倪闇公汪舟次两翰林
作者：黎士弘
朝代：清

细数平交真尔尔，我记汪子与倪子。倪子恢奇磊落人，驱毫使墨如烟雨。万卷读破龙威篇，廿年久贵长安纸，晚交汪子章江上，珠光剑气䁥相向。我宰山县苦低眉，君临溪阁时微叹。三日两日走尺书，赖手清篇情肮脏。契阔经年限南北，不见故人好颜色。前秋我始渡江归，一读除书屐齿折。岂因王贡侈弹冠，祇爱枚贾车连辙。大液池头清似玉，圣人宏网收鸿鹄。耐饥且索东方米，时清肯费景文烛。昌黎好在续长编，未要柳州书屡促。忽忽怀今转念昔，天寒雪大酸风急。睛鹤久看沙苑飞，顾曲亭荒新燕入。何不早贵十年前，见君并辔传呼曰。短章写就特寄君，知君执卷挑灯立。
己亥小寒走笔赠古林和尚
作者：黎士弘
朝代：清

不见吾子十年矣，子来远渡西江水。拜子颜色为子欢，遂能解脱了生死。忆昔追随全盛日，破壁短檠同吮笔。规模贾董公孙书，指点云烟酣六籍。其时吾师杨长公，同里沈陈俱劲敌。与叔胡生三十强，摩空作赋徐庾匹。各各心矜吾子贤，退让不敢齿行立。子家簪缨床满笏，群从诸郎庙廊属。子独游迹扫朱门，沧桑弹指逃空谷。贤者所为不可测，学孔学释非两截。大地应须截铁人，能穿虎豹探龙穴。往事陈言空浩浩，选佛归来年尚少。老大还念嫁时裳，我为子语子应笑。三生石上灵岩山，欲得从君觅领要。
来甘州一载矣尚未纪其风物夙昔交游问贻杂至特作六百字写怀用柬知我
作者：黎士弘
朝代：清
体裁：古风

万里黄河飞一线，五州棋错东西面。大旗日落照孤城，画角声低迷故县。秦人百二夸山河，明驼騣马羌唱歌。硖水淙淙石齿齿，祁连千仞高嵯峨。白头父老说前事，举边还指战场地。射残铁镞半段枪，得来换酒谋朝醉。马兰苜蓿生沙州，荒邮短驿连古沟。四月寒山催种麦，风高六月犹披裘。夹道鳞鳞见番族，放马满山羊满谷。天巴岁岁说防秋，未必饮河能果腹。河西僧人著黄衣，蚁蜉经卷银字肥。吞针罗什不长见，斗室维摩仍有妻。或云此辈便其俗，要使羁縻压荒服。时平不问燕雀安，防微深恐鼠蛇伏。前生草地纷请求，闭关却谢诚良筹。岂可鸿沟割项羽，宁容子敬分荆州。庙堂胜策坚壁垒，得使澄澜安弱水。曾无佛骨与仙才，来束单车结双轨。书生落落真自豪，一斗伊凉笑尔曹。朝来起看雪山雪，夜卧贪窥星汉高。甘州四山积雪，经夏不消。金瓶新摘“青粿”，万颗匀圆荐红玉。长枪江米压囊香，听尽甘州《垂手》曲。曲中何曲最断肠，银笙吹月出半衔。尊前铁石顽司马，肯教闲泪浇青衫。经年此处似差乐，土房煤瓮倾羊酪。譬如生长作边人，那识金齑开碧阁。衙散清斋一事无，还能忆我前读书。凿空博望出下策，欲将缯币联康居。缯币东来千万轴，单于城畔高粱肉。单于城去镇百里。纵使贰师出渥洼，何如八骏追周穆。还想子公破月支，当时壮节称魁奇。而我不烦折一矢，谈笑欲狭前人规。几人称王几人帝，槐柯蚁蛭真儿戏。重华空上建业疏，蒙逊解乞《搜神记》。不知何代何王宫，阴房鬼火遮路红。彩虹已逐瓜蔓水，尺碣挂壁夸奇功。看乌西飞兔东走，功名富贵亦何有。巧鹳当径啄新蒲，跛羊卧路啮残柳。监仓公子无乃愚，不算升斗量锱铢。作诗索句如追逋，胡为嘐嘐嗤古徒。我不敢效我友逸，粗了簿书吟抱膝。虎头燕颌百不须，坐享清时懒投笔。
来甘州一载矣尚未纪其风物夙昔交游问贻杂至特作六百字写怀用柬知我
作者：黎士弘
朝代：清

万里黄河飞一线，五州棋错东西面。大旗日落照孤城，画角声低迷故县。秦人百二夸山河，明驼騣马羌唱歌。硖水淙淙石齿齿，祁连千仞高嵯峨。白头父老说前事，举边还指战场地。射残铁镞半段枪，得来换酒谋朝醉。马兰苜蓿生沙州，荒邮短驿连古沟。四月寒山催种麦，风高六月犹披裘。夹道鳞鳞见番族，放马满山羊满谷。天巴岁岁说防秋，未必饮河能果腹。河西僧人著黄衣，蚁蜉经卷银字肥。吞针罗什不长见，斗室维摩仍有妻。或云此辈便其俗，要使羁縻压荒服。时平不问燕雀安，防微深恐鼠蛇伏。前生草地纷请求，闭关却谢诚良筹。岂可鸿沟割项羽，宁容子敬分荆州。庙堂胜策坚壁垒，得使澄澜安弱水。曾无佛骨与仙才，来束单车结双轨。书生落落真自豪，一斗伊凉笑尔曹。朝来起看雪山雪，夜卧贪窥星汉高。甘州四山积雪，经夏不消。金瓶新摘“青粿，”万颗匀圆荐红玉。长枪江米压囊香，听尽甘州《垂手》曲。曲中何曲最断肠，银笙吹月出半衔。尊前铁石顽司马，肯教闲泪浇青衫。经年此处似差乐，土房煤瓮倾羊酪。譬如生长作边人，那识金齑开碧阁。衙散清斋一事无，还能忆我前读书。凿空博望出下策，欲将缯币联康居。缯币东来千万轴，单于城畔高粱肉。单于城去镇百里。纵使贰师出渥洼，何如八骏追周穆。还想子公破月支，当时壮节称魁奇。而我不烦折一矢，谈笑欲狭前人规。几人称王几人帝，槐柯蚁蛭真儿戏。重华空上建业疏，蒙逊解乞《搜神记》。不知何代何王宫，阴房鬼火遮路红。彩虹已逐瓜蔓水，尺碣挂壁夸奇功。看乌西飞兔东走，功名富贵亦何有。巧鹳当径啄新蒲，跛羊卧路啮残柳。监仓公子无乃愚，不算升斗量锱铢。作诗索句如追逋，胡为嘐嘐嗤古徒。我不敢效我友逸，粗了簿书吟抱膝。虎头燕颌百不须，坐享清时懒投笔。
永新道中即事
作者：黎士弘
朝代：清

河水细如线，峰峰见兀硉。散石亘中流，奔雷喧日夕。山寒鸟不飞，微雨洒衣湿。牵缆百尺高，隔树明人迹。薪烟望目劳，群虎见跳掷。长吏本凉德，敢怪尔充斥。四顾井邑荒，吁嗟悼行役。下水苦逆风，上水苦冻雨。雨冻手足僵，竟日行十里。岸花歇众芳，磷磷见水底。勉力事宵征，众声合邪许。孰知舟中人，心更劳胼胝。一官不自爱，致身等腐鼠。空歌《行路难》，艰辛用自取。一山一山过，细雨鸣嘐嘐。西风号四野，壮士安能豪。嵯峨望城郭，中多蓬与蒿。鸡犬不闻声，灯焰空寂寥。老母隔江城，儿心中夜劳。仲弟陷文法，意外生波涛。日遣两儿去，急难京华路。会与少弟见，有泪如河注。念之摧心肝，焉得生羽翼。不如颠倒卧，庶几忘百虑。未明起披衣，残月犹在树。
永新道中即事·其一
作者：黎士弘
朝代：清

河水细如线，峰峰见兀硉。散石亘中流，奔雷喧日夕。山寒鸟不飞，微雨洒衣湿。牵缆百尺高，隔树明人迹。薪烟望目劳，群虎见跳掷。长吏本凉德，敢怪尔充斥。四顾井邑荒，吁嗟悼行役。
永新道中即事·其三
作者：黎士弘
朝代：清

一山一山过，细雨鸣嘐嘐。西风号四野，壮士安能豪。嵯峨望城郭，中多蓬与蒿。鸡犬不闻声，灯焰空寂寥。老母隔江城，儿心中夜劳。仲弟陷文法，意外生波涛。日遣两儿去，急难京华路。会与少弟见，有泪如河注。念之摧心肝，焉得生羽翼。不如颠倒卧，庶几忘百虑。未明起披衣，残月犹在树。
永新道中即事·其二
作者：黎士弘
朝代：清

下水苦逆风，上水苦冻雨。雨冻手足僵，竟日行十里。岸花歇众芳，磷磷见水底。勉力事宵征，众声合邪许。孰知舟中人，心更劳胼胝。一官不自爱，致身等腐鼠。空歌《行路难》，艰辛用自取。
登虔州塔顶同朱具臣南昌游云生
作者：黎士弘
朝代：清

登临缘分事，吾自偶然来。孤远荡闻见，高危验胆才。长风牵璧立，众树领江回。烟积山如幕，晴吹次第开。
石钟山
作者：黎士弘
朝代：清

双钟峙中流，高低互相位。微风吹水波，万窍各鸣嘒。仰观造化心，雕镂亦为罪。濯濯苏眉山，捉笔工点缀。放舟绝壁下，领意得奇最。子弟与山川，韵事足图绘。夷考作记年，送子德兴尉。余来涉江涛，别弟趋吴会。古人今不殊，事迹偶相类。离怀虽黯然，妙得山水对。西风泥行舟，遂谋三日醉。
至西昌知周栎园先生无恙且得手书
作者：黎士弘
朝代：清

他乡惊喜君还在，痛定开函泪更流。万死才回明主顾，孤儿犹属故人收。众中薄命谁能惜，意外微生荷独留。误尽闽南碑下客，无端北望哭西州。
舟过建武夜行
作者：黎士弘
朝代：清

不住因风好，能争半日程。船灯敲石火，人语渡河声。月上千峰立，霜深一雁鸣。经年南北路，多半是宵征。
贵溪小隐岩
作者：黎士弘
朝代：清

出郭无多路，斯山遂觉深。四时全雨色，长夏逼秋心。野馔分僧供，残碑与客寻。谁能容小隐，弭节愧登临。
送别施愚山先生
作者：黎士弘
朝代：清

先生七载湖西住，到处人能说使君。酌水自编良吏传，扶风新散讲堂文。半江烟雨催归棹，一日星辰涣小群。同在他乡仍惜别，相思嘱寄敬亭云。
题于慧男集药地老人画帧
作者：黎士弘
朝代：清

前年曾见壁上山，去年又看卷中树。道人丘壑自胸中，水水石石纷无数。使见所梦忆所历，叹者得息迷者悟。青原山上山如簇，何岭何峰是其族。我未入山见道人，欲向此山先礼足。譬如问鲭诣五侯，才过屠门已果腹。春音居士殊高致，抗首风尘仙作吏。前身要是白社人，乘闲便入青原寺。又乞五岳留真形，道人泼墨供游戏。我欲问君假齿图，沿溪处处咸相志。他日入山或不迷，不止盘礴领其意。
春辞
作者：黎复典
朝代：清

妾心如垂杨，不系羁人梦。昨日东风生，丝丝为君动。
观澜书院联
作者：黎如玮
朝代：清
体裁：联

翻水成文，须知苏海韩潮，不外渊源洙泗；观澜有术，安得乘风破浪，直教回溯瀛洲。
贺史澄母寿联
作者：黎如玮
朝代：清
体裁：联

文采耀璚林，辞北阙以南归，羡三春柏寝承欢，荣分杏宴；姻盟依玉树，挹西江而东望，知两地桃觞介寿，香满花封。
贺黎兆棠中举联
作者：黎如玮
朝代：清
体裁：联

师主试官，师监试官，多师同考试官，次三场珊网搜罗，几认鲰生成曳白；二房荐卷，五房荐卷，第七房均荐卷，十四艺棘闱矜赏，难逢知己并垂青。
贺黎兆棠中举谒祠联
作者：黎如玮
朝代：清
体裁：联

九重乙览荷恩私，诗书易礼春秋，昔进麟经，今进壁经，十载文章双奏御；廿六丁午承荫远，父子祖孙兄弟，两登北榜，三登南榜，一堂亲眷五抡魁。
秋雨
作者：黎学渊
朝代：清

凉云漠漠雨潇潇，无那秋窗坐寂寥。此夜不堪闻络纬，有人深悔种芭蕉。关河布被惊寒拥，镫火金闺带泪挑。莫唱吴娘旧词曲，怜他青鬓已曾凋。
题奇女李奉贞传
作者：黎学渊
朝代：清

守贞得道岂腾空，娘子军来竟死忠。雷甲木兰违膝下，星辰苏蕙了胸中。妖氛匝地屯黄雾，雌霓经天变白虹。已奉瑶池金母敕，迎归笙鹤易迁宫。
挽吴恭亨妾李氏联
作者：黎守仁
朝代：清
体裁：联

从破釜沉舟而后，贻夫以安，才真莫及；用承祧铭墓诸端，慰母之死，礼亦相宜。
暮春东郊晚眺
作者：黎宗练
朝代：清

云气空濛落照迟，鸣鸠谷谷雨如丝。重来被酒东门路，又是风花扑面时。溪山曲曲掩云岩，溪水粼粼落照衔。好是湘江船未泊，绿杨影里见风帆。
赠罗士琳联
作者：黎应南
朝代：清
体裁：联

绍仁卿汉卿绝诣；兼晓庵勿庵苦心。
东丘田家
作者：黎庶昌
朝代：清

川原尽坡陀，历落不成井。人家占深曲，林木互修永。或非西瀼居，疑是愚谷境。鸡犬会鸣吠，烟火杂村岭。山深俗多醇，地僻气逾静。秋清霜露饶，稻获水云冷。残花倚空篱，凉月照疏影。永念荷锄人，宵绹惜光景。
吴南屏先生自岳阳泛舟金陵兼有苏浙之游次湘乡曾相国韵奉简
作者：黎庶昌
朝代：清

尺土欲作阿房筛，万夫撼山龙膊摧。黄金之埋地纪绝，破碎乃自秦以来。承平一瞬阅三载，池有水竹庭有槐。丽佳未接冠盖盛，战斗喜无笳鼓豗。当时盗弄等蛮触，人事一生何其乖。相公起试活国手，洗涤浩劫沙虫灰。遗民来归土渐辟，虽有旱潦不为灾。山川精神要湔祓，凭藉文字辉蓁莱。南屏老人今诗伯，豪气渐除心尚孩。九江楼头恣游宴，泽国那逢当路豺。君山如宾集户牖，一回一上真佳哉。天机浩荡物与狎，追逐鸥鹭无嫌猜。洞庭三月浪花下，桃杏已落青春隤。扁舟访古诣吴越，欲寻兴废生远哀。十年干戈沦战血，六代歌舞荒烟霾。霸图王业亦安在，白日但照须眉皑。新诗百篇易感激，把酒莫负千金杯。长江拍天际云海，万里孤帆应好开。胥台禹穴有余兴，东穷岭峤西岐邰。
挽曾国荃联
作者：黎庶昌
朝代：清
体裁：联

救斯民于危难之秋，火热水深，克安庆，复金陵，赈山西，功德盖寰区，岘首同悲，岂让羊公碑坠泪；撑大业于门庭以内，乾旋坤转，兄文正，弟靖毅，侄惠敏，勋名齐日月，长城又坏，只余漫叟颂中兴。
神户中国领事馆门联
作者：黎庶昌
朝代：清
体裁：联

长风吹万里浪；海日照三神山。
书巢经巢壁
作者：黎庶焘
朝代：清

羡君高卧处，面壑复尻岑。云影半岩宿，林扉终日阴。路缘螺壳转，湖养鸭头深。安得频携酒，时从问字斟。
乱后还家
作者：黎庶焘
朝代：清

乱后遄归百感生，那堪回首旧柴荆。田园荡尽成今昔，戚里飘零半死生。燕掠荒墟寻故主，牛依残垒事春耕。空余一掬松楸泪，洒向东风荠麦青。
伯庸从兄自楚北归里赋呈
作者：黎庶焘
朝代：清

别后经戎马，家山草不春。弃原空战骨，隐舍祇烽尘。左计躬耕负，余生患难亲。一镫看聚首，应胜滞江滨。薄宦三年别，穷途百感侵。飘零余老泪，飞动失雄心。暂共烽边隐，曾劳泽畔吟。新诗留石镜，激烈总哀音。
伯庸从兄自楚北归里赋呈·其一
作者：黎庶焘
朝代：清

别后经戎马，家山草不春。弃原空战骨，隐舍祇烽尘。左计躬耕负，余生患难亲。一镫看聚首，应胜滞江滨。
伯庸从兄自楚北归里赋呈·其二
作者：黎庶焘
朝代：清

薄宦三年别，穷途百感侵。飘零余老泪，飞动失雄心。暂共烽边隐，曾劳泽畔吟。新诗留石镜，激烈总哀音。
台上晚眺
作者：黎庶焘
朝代：清

黄叶乱飘飒，青山争送迎。西风一回首，林壑满秋声。野客浮云思，归鸦落日情。乡园正兵革，何地足偷生。
影山草堂人日
作者：黎庶焘
朝代：清

濛濛细雨湿年华，冷落山城鼓不挝。传座几犹缘旧俗，馈春无复见贫家。人因乱后难言节，草趁寒疏渐吐芽。为忆故园溪水上，香镫谁照墓门斜。
早上茶山关
作者：黎庶焘
朝代：清

野云随肩舆，折上九盘岭。霏微拨晨雾，咫尺历参井。天陷群峭中，日射孤烟顶。冻雀聚叶鸣，寒猿挂枝饮。厓摧石珂珂，滩迅光炯炯。树杪一樵苏，山根数渔艇。羁怀郁相抱，对此百虑静。小坐息劳筋，逝将去危境。
春日郊行
作者：黎庶焘
朝代：清

山翠明边桃李花，春阴幂处三两家。行逢牯牛或让路，坐对渴龙轻响车。韶光欲老犹未老，冷日将斜还不斜。莫便匆匆过前去，此间风物尽堪夸。
晚归丛堰山庄
作者：黎庶焘
朝代：清

暝蛙喧涧潦，清月上林扉。竹径无人候，萝风送我归。吟声低入户，昏影淡生衣。坐觉山庐好，澄怀验道机。
溪上闻竹鸡声
作者：黎庶焘
朝代：清

明月在东光在西，春山滑滑啼竹鸡。一声两声天渐晚，水上水下烟都迷。幽人踏月归何处，清辉一片竹溪路。沙禽相唤若忘机，背人飞入菰蒋去。
病愈遣怀
作者：黎庶焘
朝代：清

山妻竟日工营圃，野客穷年癖著书。贫里光阴聊藉遣，病余人事总教疏。间阶芳草通行迹，曲径幽花笑索居。自分已无匡世略，祇宜林下带经锄。
石头山晚归
作者：黎庶焘
朝代：清

云根磬初落，暮色就须眉。明月抱孤塔，寒禽栖满枝。途纡缓归兴，涧曲多回飔。笠屐青山晚，吟怀淡不支。
送刘构臣学博返贵阳时乌江道梗将取道黔西
作者：黎庶焘
朝代：清

故国沧桑感逝波，黔阳西去更如何。惊心襆被烽尘满，到眼关山战骨多。驿路有家皆结堡，堠兵无食懒横戈。知君历遍苍凉景，应有羌村同谷歌。
马渡河
作者：黎庶焘
朝代：清

幽溪蜿蜒来，稍旷泻一碧。崖悬瘿脐树，岸带裂根石。静看温阳转，顿使寒意释。沙嘴两枯梅，已粲数点白。回回烟水际，潋潋冻波适。忽惊昏影生，抹上横舟碛。老渔入村去，鸥鹭踏沙集。遥闻烟里舂，知是溪上宅。溯洄任吾意，风景剩凄切。
骤雨
作者：黎庶焘
朝代：清

骤雨随龙去，高云带鸟旋。白喧孤涧水，青放一隅天。稚筱明初霁，孤花媚晚烟。野怀何所适，遥寄暮溪边。
为介亭兄补作六诏趋庭即系以诗
作者：黎庶蕃
朝代：清

槟榔花落鹧鸪愁，苦竹黄茅尽打头。记得五更骑马去，瘴花香入古云州。
后怀人
作者：黎庶蕃
朝代：清

长淮绕郭碧于油，二月桃花已满楼。间话江南君忆否，雪芹芽笋脍春鸠。
岁晏行
作者：黎庶蕃
朝代：清

北风萧萧吹我衣，岁行暮矣归无期。强对空樽慰牢落，欲沽正苦囊无资。谁人使我不得已，江湖风雪舟屡移。妻孥相看瘦到骨，破裘不暖仍啼饥。平生怕别别更苦，晚岁忌穷穷益奇。明知天意渺难测，苦投世网长相羁。诗书成淫况非福，但有嗜好皆支离。中年学道悔不早，避人乞食宁非痴。镜中朱颜已殊昨，政恐白发来相欺。更阑掩卷三叹息，短檠何喜花葳蕤。
归州
作者：黎庶蕃
朝代：清

峡束湍鸣猿夜愁，万峰延暝上孤舟。停杯月出烟外寺，对语风生江上楼。云根翻倒地底裂，石色窈冥天半秋。东南况是昭君宅，破帽题诗还独游。
怀宁舟中忆子偲先生
作者：黎庶蕃
朝代：清

十年不作游山梦，每叹忙人自不闲。却复一辞彭泽宰，暂来相对皖公山。小晴残雪数峰见，落日远烟孤鸟还。负此林峦不高卧，故人西望有愁颜。
故园
作者：黎庶蕃
朝代：清

故园不可望，望极转苍凉。落木三湘暗，归云万里长。羽书初罢战，遗老尚耕桑。闻说今年稔，家家只盖藏。斤竹溪边宅，棕榈四面环。有人间把钓，无事懒开关。野鹿眠芳草，春禽响暮山。年年此时节，风雨箨龙斑。
故园·其一
作者：黎庶蕃
朝代：清

故园不可望，望极转苍凉。落木三湘暗，归云万里长。羽书初罢战，遗老尚耕桑。闻说今年稔，家家只盖藏。
故园·其二
作者：黎庶蕃
朝代：清

斤竹溪边宅，棕榈四面环。有人间把钓，无事懒开关。野鹿眠芳草，春禽响暮山。年年此时节，风雨箨龙斑。
春菜诗
作者：黎庶蕃
朝代：清

前胡落釜甘胜肉，野藠登盘贱于蔌。一春烟雨大巢生，十日燠晴香菌簇。马驹骈齿苋初剪，幼稚擎拳蕨犹秃。棕鱼？？子满苞，野鹊毵毵花聚粟。意中诸葛远难致，箸下元脩娇足录。小加姜豉发微鲜，旋点椒盐元不俗。庾鲑顿顿勉加餐，范甑朝朝供画粥。贫家得此已夸富，晚岁佐庖奚不足。一从薄禄误撄心，自笑先生真负腹。驼峰熊掌梦不见，葑甲蒌丁空寓目。何时归种蜀包芦，尚及西村蚕豆熟。
春菜诗
作者：黎庶蕃
朝代：清
体裁：古风

前胡落釜甘胜肉，野藠登盘贱于蔌。一春烟雨大巢生，十日燠晴香菌簇。马驹骈齿苋初剪，幼稚擎拳蕨犹秃。棕鱼𧥄𧥄子满苞，野鹊毵毵花聚粟。意中诸葛远难致，箸下元脩娇足录。小加姜豉发微鲜，旋点椒盐元不俗。庾鲑顿顿勉加餐，范甑朝朝供画粥。贫家得此已夸富，晚岁佐庖奚不足。一从薄禄误撄心，自笑先生真负腹。驼峰熊掌梦不见，葑甲蒌丁空寓目。何时归种蜀包芦，尚及西村蚕豆熟。
晚泊酆陵
作者：黎庶蕃
朝代：清

一角孤城撼怒涛，逆风蓬背响萧骚。全家作客良非易，万里思亲敢怨劳。峡气晓连江水白，滩声夜转铁门高。孤舟此地成愁绝，何况哀猿带雨号。
水龙吟·浮海还吴
作者：黎庶蕃
朝代：清
体裁：词

天风万古浪浪，火轮一发三千里。无边巨浸，混茫远接，太虚元气。日月双跳，鱼龙万变，空中游戏。听舟人喜报，烟台又近，青一发，余天际。
浩瀚凌虚引睇，恣奇观、快逢新霁。蜃楼乍现，鲛宫半没，黑临无地。稊米一身，扶桑东望，渺焉如寄。问蓬莱何许？安期枣熟，拟浮槎逝。
绥阳道中
作者：黎庶蕃
朝代：清

白楮溪流弯复弯，黄鱼桥下波潺潺。西山一半画不得，为在白云青霭间。
遣次子尹袆还黔
作者：黎庶蕃
朝代：清

又将骨肉轻离别，坐遣回肠寸寸刓。昨梦已惊安节去，此行端为阿通难。青镫老屋贫家瘦，落木西风远道寒。知汝明朝在何处，山青云白水漫漫。
泊陈家湾睹山石奇秀迟客舟同登不至日暝独游未穷其胜
作者：黎志远
朝代：清

殷殷红树村，漫漫白沙堰。深丛切秋禽，修竹翳长阪。奇境在幽遐，神工启关楗。泛滟鲸波摇，跳跃龙游宛。玲珑变绳墨，叠皱若违反。兰舟不即来，临渊奚缱绻。薄暮迟客心，篷窗聊息偃。侵宵杖策行，焉得穷其阃。云寒月色深，渔静江光远。嗟予事行役，徒尔登眺晚。
礼执客鄂城用和巨来韵见贻事牵未报汉阳舟次次韵寄答
作者：黎志远
朝代：清

离群剧调饥，晤言暂濡沫。方快鄂城游，倏有潇湘别。论文期摘瑕，求友惟攻阙。古风不可回，时颇笑迂阔。长江撼坤浮，舲窗敝天豁。晚月升虚无，夕霞烂披列。低昂渔子舟，参差渡人筏。顾我自夷犹，啸歌为谁发？征夫出王城，九玩团团月。人事俄是非，宦途遽得失。夙怀经世心，讵可违前辙。飞鸿向长沙，沙渚何当歇。吾爱武昌山，迟君理布袜。载收玉与珉，慧珠照澄澈。
大把关
作者：黎恂
朝代：清

翳翳下斜阳，暧暧见村坞。荒林老树边，聚落成三五。门外放鸡豚，檐前坐翁姥。秋禾既登场，冬菜亦生圃。沽酒不用帘，猎兽或张弩。地利本硗瘠，民俗复椎鲁。生当太平时，居然称乐土。惟闻静德僧，畏尔采樵斧。
山行即目
作者：黎恂
朝代：清

曲曲斜斜坡路危，黄茅冈上晚风吹。仆夫短笠入林去，野果分尝山荔枝。
戛寨江涨不得渡反宿夷寨
作者：黎恂
朝代：清

雷雨涨蛮江，水急浪掀簸。高没大石矶，例不容鼓柁。篮舆已江边，复返陟嵬砢。欲寻昨宿处，路长计或左。峰腰有人家，种类尽夷猓。男妇足蹒跚，儿童身袒裸。土屋集臭秽，笆篱悬果窳。此岂非吾民，寄宿亦聊可。煮茶良浑浑，炊饭粟颗颗。杂然同一宫，牛羊鸡豕我。献芹者何人，缁布将头裹。长跪前致辞，谓我为民爹。慰勉摩之去，独对山月坐。无膏油奈何，且爇松明火。
残腊积冻连旬癸丑元朝倏尔开霁喜赋
作者：黎恂
朝代：清

冻云胶合天梦梦，田水结作冰玲珑。啄枝乾鹊嘂声哑，野梅千树无春容。老夫经旬不出户，呻吟有类号寒虫。岂知岁朝忽澄霁，六合晃朗光冲融。里邻纷纷贺新岁，花幡爆竹喧儿童。天运穷极固心反，否复还泰理则同。行将策杖寻樵踪，往听百舌呼春风。不然放艇随溪翁，间窥锦鲤跳波红。俯仰乾坤亦自得，无为龌龊嗟龙钟。
秋夕
作者：黎恂
朝代：清

百感此交集，小窗明月阴。梧桐支老干，蟋蟀诉秋心。忧患梦如昨，蹉跎人到今。生涯三亩在，不必问升沈。
秋寺
作者：黎恂
朝代：清

征雁飞飞塔上头，深藏兰若地清幽。半林落叶荒山路，一杵疏钟冷寺秋。僧杖乍归云满钵，佛镫初上月当楼。行将看菊来禅榻，静诵《楞严》学比丘。
舟过武昌县遥望西山樊口松桧参天林壑隐秀以不得游览为憾
作者：黎恂
朝代：清

不羡钓台鱼，不羡西门柳。但愿青鞋布袜一枝藤，踏遍寒溪西山与樊口。樊口佳绝临江天，松竹蔚茂鸣风泉。漫翁家处石臼在，东坡先生留五年。名贤流寓亦偶尔，至今草木犹清妍。我来二月风涛壮，叶叶蒲帆破春浪。如此山川不少留，惊闻猿鹤空惆怅。万松岭，九曲亭，意想幽景无人行。何时飞步蹑云峤，一听黄州鼓角声。
郑子尹婿生日作长句示之
作者：黎恂
朝代：清

郑子有才不可羁，卓立天骨矜权奇。郑子能文苦不遇，即今三十已虚度。少年曾读等身书，寻常咳唾皆成珠。饥来一字不堪煮，吁嗟吾道其非欤。小住京华歇行脚，依旧归心殊落落。如入宝山空手回，江湖与我同飘泊。买鱼沽酒向沙津，一醉东风桃李春。英雄未必无知己，相尔岂是蓬蒿人。
山斋夏夜
作者：黎恺
朝代：清

孤吟竟何待，坐久衣袂凉。不觉月华堕，但闻风露香。残萤度高树，宿鸟栖丛篁。吾生本淡泊，触景兴弥长。
九日偕虞裳登吹台
作者：黎承忠
朝代：清
体裁：七言律诗

岳气河声接槛来，遥凭秋色一衔杯。平台会散当年客，公宴人思一代才。世治交游名自贵，途穷怀抱向谁开。凭君莫洒登高泪，斯地重阳得几回。
九日偕虞裳登吹台
作者：黎承忠
朝代：清

岳气河声接槛来，遥凭秋色一衔杯。平台会散当年客，公人思一代才。世治交游名自贵，途穷怀抱向谁开。凭君莫洒登高泪，斯地重阳得几回。
偕秋原刺史游香岩寺晚宿李官桥
作者：黎承忠
朝代：清

理屐趁兴晨，行舆向山路。石磴碍流泉，阴云翳深树。初历樵径纡，俄转奔崖露。修藤蛇蝮蟠，长松猿猱附。势诡赏正延，步窘魂已怖。防仆前舁危，贾勇后从赴。险峭履渐夷，风壑号犹怒。苍翠密竹交，向背列屋错。烟际遥闻钟，僧庐向何处。丛篁蔽群木，万山围一寺。出险天忽开，入宇势顿异。朴野见雏僧，庨豁登初地。开创肇有唐，兵气毁近代。缅维一行高，迥留千偈秘。乍炊松肪腴，旋饱香积饵。频眷顾客偕，空啸叶鸾吹。回瞩展苍莽，云迷失丹翠。
偕秋原刺史游香岩寺晚宿李官桥·其一
作者：黎承忠
朝代：清

理屐趁兴晨，行舆向山路。石磴碍流泉，阴云翳深树。初历樵径纡，俄转奔崖露。修藤蛇蝮蟠，长松猿猱附。势诡赏正延，步窘魂已怖。防仆前舁危，贾勇后从赴。险峭履渐夷，风壑号犹怒。苍翠密竹交，向背列屋错。烟际遥闻钟，僧庐向何处。
偕秋原刺史游香岩寺晚宿李官桥·其三
作者：黎承忠
朝代：清

虽探香岩奇，未历白崖妙。远瀑散惊响，长林霭余照。入冬石骨青，向晚江云烧。人家背岭居，炊烟出屋筱。牛羊见墟里，鸡豚聚古庙。憩访野人名，归屏长官导。眷兹畎亩间，慨予行役劳。沽酒慰尘踪，濯缨聊强笑。
偕秋原刺史游香岩寺晚宿李官桥·其二
作者：黎承忠
朝代：清

丛篁蔽群木，万山围一寺。出险天忽开，入宇势顿异。朴野见雏僧，庨豁登初地。开创肇有唐，兵气毁近代。缅维一行高，迥留千偈秘。乍炊松肪腴，旋饱香积饵。频眷顾客偕，空啸叶鸾吹。回瞩展苍莽，云迷失丹翠。
初见燕
作者：黎承忠
朝代：清

兵甲三春满，经年海上归。未依新画栋，还认旧柴扉。雨细窥帘入，泥融掠水飞。营巢吾愧汝，飘泊寸心违。
大梁杂感
作者：黎承忠
朝代：清

孤塔平悬郭，危楼上切云。谁过朱亥市，复祀信陵君。北檄传鸡羽，南天阻雁群。杞忧吾曷敢，时事未应闻。屡下勤王诏，诸军自养痈。犒师劫行旅，积庾困输供。张镐援何后，思明计已穷。空传裘带略，息甲久山东。
大梁杂感·其一
作者：黎承忠
朝代：清

孤塔平悬郭，危楼上切云。谁过朱亥市，复祀信陵君。北檄传鸡羽，南天阻雁群。杞忧吾曷敢，时事未应闻。
大梁杂感·其三
作者：黎承忠
朝代：清
体裁：五言律诗

将冗成名易，恩宽受病深。烟氛何莽苍，雾雨且侵淫。竖子忧方大，畸人迹漫寻。何时开笑口，城郭避尘簪。
大梁杂感·其三
作者：黎承忠
朝代：清

将冗成名易，恩宽受病深。烟氛何莽苍，雾雨且浸淫。竖子忧方大，畸人迹漫寻。何时开笑口，城郭避尘簪。
大梁杂感·其二
作者：黎承忠
朝代：清

屡下勤王诏，诸军自养痈。犒师劫行旅，积庾困输供。张镐援何后，思明计已穷。空传裘带略，息甲久山东。
酬镐仲比部
作者：黎承忠
朝代：清

秋深数枉山中讯，劳汝殷勤问卜居。岂意尧年逢水患，独陈贾策著河渠。白龙上诉愁穷羿，衰凤行歌比接舆。我自湛冥君矫翼，未妨同量测拘墟。
马草行
作者：黎承忠
朝代：清

荒城斗大山之陬，健儿十万横戈矛。三更传谕徵马草，里胥持符下乡堡。排户输草行给钱，小民汗血官犹怜。眼看刍草如山积，城中载运夜不眠。谁知刍草散满野，竞刈新麦来秣马。可怜麦熟未登场，马病肥死人逃亡。
恭和御制赐朝鲜琉球安南诸国使臣诗
作者：黎梁慎
朝代：清

天眷皇王启寿旬，亿年圣泽祝声频。御园日暖常佳气，华宴春浓及远人。星度共旋依北极，威颜咫只仰慈亲。观光幸缀明堂列，顶踵均沾雨露仁。
登大观楼迟门生曾孝廉不至
作者：黎永赞
朝代：清
体裁：七言律诗

对此茫茫大九州，西南天地小勾留。湖山有福邀青眼，诗酒多情误白头。能自欢娱为上策，最难把握是中流。春风何独私曾点，不遣同登百尺楼。
道光七年丁亥五月登黄鹤楼作
作者：黎永赞
朝代：清
体裁：七言律诗

如此江山如此心，一楼雄视古犹今。神仙踪迹云中鹤，豪杰功名爨下琴。事已成陈多感慨，人偏有恨是登临。烟波满地垂纶手，让我凭栏酌与斟。
道光七年丁亥五月登黄鹤楼作·其一
作者：黎永赞
朝代：清
体裁：七言绝句

十年浪迹走南州，今我天涯又上楼。醉遣白云召黄鹤，题名崔颢各千秋。
道光七年丁亥五月登黄鹤楼作·其三
作者：黎永赞
朝代：清
体裁：七言绝句

云鹤凭人聒不休，空中云鹤替人愁。机关用尽随尘网，吊古悲今剩此楼。
道光七年丁亥五月登黄鹤楼作·其二
作者：黎永赞
朝代：清
体裁：七言绝句

豁然心迹水云乡，梦引江流浣胃肠。际地蟠天都物态，一齐分付与皮囊。
道光七年丁亥五月登黄鹤楼作·其四
作者：黎永赞
朝代：清
体裁：七言绝句

晴川芳草□□无，玉笛□□□尽肤。附会愈多真意少，不贪名利□□□。
过平彝所
作者：黎汝谦
朝代：清

忽堕南滇月四圆，蛮花犵鸟剧堪怜。恰才去国一千里，已胜投荒十九年。励治正羞张赵酷，安危未信孔桑贤。平生结习狂游在，北固西湖订夙缘。
挽张之洞联
作者：黎湛枝
朝代：清
体裁：联

勤劳类陶侃，宦辙兼同，记从瘴海筹边，我亦甘棠怀旧荫；忠荩似韩琦，谏书相仿，话到大廷捧日，公尤晚节迈前徽。
一春
作者：黎简
朝代：清
体裁：七言绝句

一春愁压一村花，花里维摩枉住家。猛解行春惜三月，过桥风雨檐帽斜。
一笑
作者：黎简
朝代：清
体裁：七言律诗

一笑犁来共鼠肝，十年车笠几鸡坛。风前枝叶丹心暮，日下江河白水寒。东郭爪泥行雪履，南蛮人士切云冠。旧知相狗徐无鬼，何取狺狺向佩兰。
一雨数日喜甚同于农夫作诗示二三知己·其一
作者：黎简
朝代：清
体裁：七言绝句

一雨苍生百万家，天南性命及桑麻。悬知烟水江村里，花压低檐云压花。
一雨数日喜甚同于农夫作诗示二三知己·其二
作者：黎简
朝代：清
体裁：七言绝句

不见今年村里春，花时看取卖花人。一篙新水差池燕，晴垒香泥五色尘。
一雨数日田间高下成水可种有作赠霍邻翁
作者：黎简
朝代：清
体裁：古风

大老天上还，一雨满天下。海面见诸峰，泼翠浓欲泻。樵夫病喜已，路闻说米价。神明布大信，猾竖不得诈。初见膏田裂，赤日钻土罅。秧针若焚馀，云露不一借。乃今平畴凉，风绿光似砑。势如驰盲骑，垂崖勒飞驾。沄沄清川波，天影入昨夜。今朝浴凫鹥，雨眼明相射。诗心接物远，气静语清暇。与君指江水，坐阅舟过坝。且免藜苋厄，不畏猿鹤化。泥话得日夕，慰愁美邻舍。湿香落春藤，红丝引杉架。
丁未上元夜杂诗·其一
作者：黎简
朝代：清
体裁：七言绝句

去年归梦病懵腾，竹里梅花见佛灯。无病今年无梦了，万家啼月一枯僧。
丁未上元夜杂诗·其三
作者：黎简
朝代：清
体裁：七言绝句

米老无心好此奇，透黄拳石似松脂。无方煮作维摩饭，一碗能苏百万饥。
丁未上元夜杂诗·其二
作者：黎简
朝代：清
体裁：七言绝句

闭门烟炬笼圆纱，万室宁无三两家。减似沉沉云覆野，鬼灯萤扰照松花。
丁未十二月为李正夫书则经堂堂额开春作诗寄之·其一
作者：黎简
朝代：清
体裁：七言绝句

平生书极则经堂，虎死龙僵朽骨香。闻尔书空跷足睡，眼花襟上走云光。
丁未十二月为李正夫书则经堂堂额开春作诗寄之·其二
作者：黎简
朝代：清
体裁：七言绝句

名堂樵老馀三字，作记张郎有八分。更五百年人载酒，龙门声价到礽云。
七夕夜潮满庭俯见星宿寄怀周生驿次涨泊
作者：黎简
朝代：清
体裁：七言律诗

荷叶声圆急雨香，大潮似月冻如霜。篱根漠漠凫鹥静，檐下深深河汉光。常钓坐骄龙伯国，浮家行指女牛乡。金风玉露随天有，莫遣秋衣报夜凉。
七夕寄闺人
作者：黎简
朝代：清
体裁：七言律诗

药烟阁下木樨前，古屋题诗药染烟。玉臂云鬟虚七夕，蛛丝萤火十三年。女牛别日人间世，星月秋江水底天。珍重引儿乞大巧，清狂慧业我生偏。
七夕还村庄作
作者：黎简
朝代：清
体裁：五言律诗

人间此伤别，予得偶然归。星月柴关掩，钗鬟萤火飞。拙辞须倍乞，深露语相依。河汉盈盈水，含情搴卧帏。
七星岩铭
作者：黎简
朝代：清
体裁：四言诗

南服陨石，北斗降精。日入璧耀，霞标赤城。人寒无语，山秋有声。云崖争力，已割未倾。地深天高，心奇语平。阖骑五羊，斟酌七星。
七月一日杨继燮退庵丈介夫铸颜饮众香亭外
作者：黎简
朝代：清
体裁：古风

葱昽紫薇景，反侧芙蓉风。园深万绿气，如雨凉芃芃。田家易留客，客亦各力农。情真使人醉，酒酽知年丰。晚色横天来，碧杯清若空。幽鸟倦求心，白云秋有容。苍然昨暮雨，不觉已鸣蛩。诗人妙言语，佳日潜感通。几席逾信宿，金石留琤瑽。闲居一脱粟，迟暮慰飞蓬。
七月七日往端州赴袁升父之招
作者：黎简
朝代：清
体裁：五言律诗

河汉自新秋，天人异别愁。儿啼无母夜，亲梦有方游。山切云端月，帆吹树底舟。故人书昨至，两番慰騃牛。
七月九日即目成咏
作者：黎简
朝代：清
体裁：七言律诗

满水低篱雨映蕉，浸陂天影竹萧萧。诗人身入迂翁画，白板扉斜独木桥。四十七年年七月，去来今日日今朝。碧云清露新风色，昨夜盈盈河汉遥。
七月二十日广州夜归村庄
作者：黎简
朝代：清
体裁：古风

出城海光阔，月照海上山。仰天散烦吁，登舟向南还。平田吹萧萧，琐碎金波澜。曲折下江浒，景物点秋寒。回视烟城深，人气万瓦干。南窗昨夜梦，今在风蘋间。微名集好恶，应接无乐颜。明镜置冷壁，行坐何由安。长夜千古入，孰使予不闲。丈夫本忠信，动欲示胆肝。疑厌常人情，寄托志士难。疾愤谢虚誉，往事一掩关。鹪鹩知畏人，而独恋饮餐。挠我高尚志，转令智力殚。焉能死沟壑，身名后人叹。求世长抱怍，归里聊为欢。庶几非齐人，蔬饭中情宽。归风美挂席，入门更欲残。秋机轧馀火，屋角落月圆。离情见面苦，软语愁相看。
七月八日雨怀乡里诸君
作者：黎简
朝代：清
体裁：古风

清暑午梦深，深深雨鸣竹。竹气感我琴，弦动紧哀玉。鸟噪林色悦，天光发层绿。洒然搜心魂，无适无不足。起行视新水，水冷清且缩。桥高人影瘦，苔黄涨痕浊。命舟易乘兴，水月村溪曲。良夜君且来，来喜不远复。凉风彯袷衫，秋色映茅屋。屋脊芙蓉花，花间灯火读。
七月十三日将晓听风雨既即散时祈雨
作者：黎简
朝代：清
体裁：七言律诗

五更南雨过江鸣，一吸西江渴瓦声。揭海盲风翻曙枕，捎云病叶涌秋城。诸阳已闭阴须战，何物相摩火遽生。我似瘖蝉病风露，苦吟垂翅挶枯茎。
七月十二日雨
作者：黎简
朝代：清
体裁：古风

农家课雨忌处暑，昨日处暑今日雨。乃知天惠起饥人，百种生机如自取。灵风习习雨洋洋，片云千里覆江乡。屋底秋生古壁窄，人间气散金天凉。三年以来两年长，无有一雨不琼浆。潇然雨歇瀁漭阔，野碧黏天摇夕阳。
七月十八日其詹桂洲往五羊枉一水相过不留度其中道必泊三山订云逾日复来作诗须示之
作者：黎简
朝代：清
体裁：七言律诗

忆别春归杏坛雨，倘来秋见桂洲船。最多明月三山海，大有西风今夜天。荒戍披衣吟白晓，病身乘梦呓酣眠。入城洗足抽帆急，我遣盟鸥与子还。
七月廿九日追送东河老人于花地老人嘱时地景物不可无诗别后次为绝句十首·其一
作者：黎简
朝代：清
体裁：七言绝句

大江秋色白浮凉，去鸟来帆定水光。无际云沙天一转，风旗彯动夕阳黄。
七月廿九日追送东河老人于花地老人嘱时地景物不可无诗别后次为绝句十首·其七
作者：黎简
朝代：清
体裁：七言绝句

挹芳园榭此长亭，山色潭光好昼扃。独迟仲文看江雨，雨馀闲煞数峰青。
七月廿九日追送东河老人于花地老人嘱时地景物不可无诗别后次为绝句十首·其三
作者：黎简
朝代：清
体裁：七言绝句

云昏风黑望鹅潭，大艑如山浪似帆。花里杉亭花上雨，斜兼云日到秋衫。
七月廿九日追送东河老人于花地老人嘱时地景物不可无诗别后次为绝句十首·其九
作者：黎简
朝代：清
体裁：七言绝句

临水登山古别愁，不关风雨满襟秋。旧例远行尽一哭，青衫还湿老江州。
七月廿九日追送东河老人于花地老人嘱时地景物不可无诗别后次为绝句十首·其二
作者：黎简
朝代：清
体裁：七言绝句

岸花飐飐揭青帘，猎猎江风吹白髯。红树碧山官独笑，画船诗客入秋蒹。
七月廿九日追送东河老人于花地老人嘱时地景物不可无诗别后次为绝句十首·其五
作者：黎简
朝代：清
体裁：七言绝句

公言君但宿舂粮，我是长斋周太常。宦情亦似离筵海，嗅得南来一味凉。
七月廿九日追送东河老人于花地老人嘱时地景物不可无诗别后次为绝句十首·其八
作者：黎简
朝代：清
体裁：七言绝句

袅袅西风拍拍波，江枫初赭带残荷。缤纷不似桃花水，为少汪伦此踏歌。
七月廿九日追送东河老人于花地老人嘱时地景物不可无诗别后次为绝句十首·其六
作者：黎简
朝代：清
体裁：七言绝句

南河昨日发官程，北海今朝荐祢衡。开罢重封还北望，花梢一角广州城。
七月廿九日追送东河老人于花地老人嘱时地景物不可无诗别后次为绝句十首·其十
作者：黎简
朝代：清
体裁：七言绝句

打鼓鸣钲夜窈冥，中流鹅鹳总扬舲。凉风不许遥相望，官烛江云一点青。
七月廿九日追送东河老人于花地老人嘱时地景物不可无诗别后次为绝句十首·其四
作者：黎简
朝代：清
体裁：七言绝句

五湖烟波双鲤鱼，两汉金石一函书。花雨竹烟昏别眼，别时今日此精庐。
七月廿六日题
作者：黎简
朝代：清
体裁：五言律诗

凉气夜散漫，约之潜逼身。粗衣聊制病，中岁不如人。草浅虫逾切，尘深月不真。少眠疏梦绪，转得作书频。
七月日得家君子示
作者：黎简
朝代：清
体裁：七言律诗

八口归来路几千，长途何地好林泉。沧江雨色云低处，白发天涯日暮船。残卷似焦桐尾火，孤坟留哭象山鹃。杜陵诗是吾家事，工墨频储本分钱。
万明府华亭相访甘分司道渊亦在座
作者：黎简
朝代：清
体裁：七言律诗

莫怪樵夫骨相屯，支离糊口遂劳身。坐无礼数三人笑，病复心阳十月春。金石隐留诗后响，药烟浓拂麈边尘。久要不忘何妨别，古处相交岂厌新。
万里亭赠石帆
作者：黎简
朝代：清
体裁：五言律诗

万里亭边水，归来万里人。乾坤渐空阔，风浪几交亲。山划东南线，田多溟涬尘。颓波虎头砦，期与砥当津。
三十
作者：黎简
朝代：清
体裁：五言律诗

年年未三十，三十忽然来。细雨愁春日，飞花停酒杯。艰危疑造命，微贱益增才。前古多贤达，今人亦草莱。
三得颜贻光书速邀狂简十六日当至五羊与肃斋药房石帆荩臣玠叔诸君数会面也阔别惊喜而有是诗
作者：黎简
朝代：清
体裁：七言律诗

自于良会见离情，动有言辞叹死生。试验变迁聊阔别，不胜魂梦散兹行。潮漫西郭船过市，雨入南风浪打城。君道野人来不易，廿年艰险足生平。
三摘作
作者：黎简
朝代：清
体裁：五言律诗

水碧不着眼，残红饥鸟馀。实繁从饱物，风落似跳鱼。掉首群儿厌，惊心万树疏。浮生几回食，所得半盈虚。
三日
作者：黎简
朝代：清
体裁：七言绝句

三日微疴拥被眠，不知底是梦中天。今朝暖日晴云下，一树烧天红木棉。
三日张廉甫及诸兄弟小饮复志丈室
作者：黎简
朝代：清
体裁：七言律诗

昔时集尔梅花屋，十六年来两度看。故宅故人俱草莽，生平生菜几盘餐。凫鸥受命风波急，鸿雁谋饥羽翼单。珍重酒边兼去后，碧桃檐露警衣寒。
三日行
作者：黎简
朝代：清
体裁：古风

三月三日行春阳，天高地迥浩春光。昨夜冻云垂地黑，到晓平湖写天色。牂牁万里泄穷阴，沧溟坦掌浮春碧。木棉花城开紫云，花间青鸟窥丽人。桑扈双飞桑叶匀，烟绵之草花氲氤。春风无心波动裙，青蝏翅软胡蝶醺。罗敷未嫁尤娈娈，万点落花如一剪。路傍人多归路远，春愁海深春怨浅。老夫不笑国人狂，杖藜咏归衣履香。既多士女少相谑，亦欲祓湔无不祥。柴门回首暮尘暗，树杪清风西日黄。
三更
作者：黎简
朝代：清
体裁：五言律诗

三更风雨急，波浪隔城闻。忽露粤台月，复高沧海云。鹃啼百家共，虫语破垣分。落莫兼长影，残膏厌独焚。
三更
作者：黎简
朝代：清
体裁：五言律诗

暮潮兼雨色，不得入城凉。秋意三更动，闲愁别梦荒。鼠饥窥暗火，虫竞逼虚堂。默默看银浦，无波可有梁。
三月
作者：黎简
朝代：清
体裁：古风

故乡二月三月时，水碧于草寒满陂。朱花映波白鹅叫，乡人压船喧渡归。一时青天春雨浅，纸钱冷白东风吹。我独清明作旅梦，梦中自抱墓树啼。昔年他乡今故国，七十里程何惮为。西淋山阴对广州，坟在山顶非山陲。山间魂魄亦见之，是儿泥尘生两眉。不能读书去奔走，三载尚未解寒饥。去年上坟大叹息，古砖失散残有碑。守工山奴跪相告，夥丑窃去强莫持。吁嗟□人作远客，遂令零落当责谁。薜荔幽深白日白，黑穴昼有鼠狖栖。鸣声啾啾若鬼哭，长眠地下何安依。今年料理事就毕，日日南望云低垂。
三月初六日
作者：黎简
朝代：清
体裁：五言排律

三月初六日，雨晨寒复晴。落花秋意薄，新水病魂清。叶弱涎蜗妥，风捎乳燕惊。小诗春蕴藉，转药气和平。田绿暄光腻，桑柔露色明。窥临自为笑，衣食有生成。
三月十三日十四韵
作者：黎简
朝代：清
体裁：五言排律

三月十三日，踏青青已齐。有心人灼灼，在眼草萋萋。禊罢经旬出，花阑百舌啼。风莺逐金弹，雨蝶拍银泥。唤渡春陂水，藏身弱柳蹊。香云浮幰幔，苗浪皱玻璃。巫髻妆成晚，秦楼归路迷。言多樛木女，亦有杞梁妻。沃叶惊桑盛，青山畏日低。老夫行药力，迟暮觅诗题。得句如长吉，投囊付小奚。陈言弃刍狗，知己属雌霓。茅屋蓉湾折，茶烟竹坞西。清宵淡无梦，月露窅棠梨。
上抚军大中丞朱石君先生
作者：黎简
朝代：清
体裁：七言律诗

忠信行能起积疲，豚鱼生亦受良知。心源摩诘空诸有，学术荀卿请布基。灵岳降神天下老，卿云复旦圣之时。东溟一洒扬尘雨，邀路龙斿海导师。
下帘
作者：黎简
朝代：清
体裁：五言律诗

微疴行药后，细雨下帘时。草绿还成幅，花香尚可知。燕涎缀膏土，鱼沫皱风池。不要西山爽，西山有怨眉。
不出
作者：黎简
朝代：清
体裁：五言律诗

不出似寒雀，故林犹可归。风霜众雏醒，天地一枝微。身逐名难及，贫倾智尽非。深忧渐浅悟，吾倘入于机。
不出
作者：黎简
朝代：清
体裁：七言律诗

不出故人讥坐穷，粉蛾帖死在屏风。即为塌翅林莽病，可惜饥鹰毛爪雄。前路甘辛失駏蟨，万事得失作鸡虫。恐是窃脂无饱命，未能高远托冥鸿。
不寐
作者：黎简
朝代：清
体裁：五言律诗

不寐愁三夜，劳生底息机。风长云亦厌，江阔月无依。绿鬓宜先路，青山误早归。吾衣与吾马，京洛任轻肥。
不寐
作者：黎简
朝代：清
体裁：五言律诗

中年愁不寐，前事坌丛心。哀乐何人在，江流去日深。叶辞风病树，影落露栖禽。照榻思家月，新篁长故阴。
不眠
作者：黎简
朝代：清
体裁：五言律诗

不眠复何梦，积望以成悲。握手斯须内，此生无此期。故人惟有老，新鬼尚应知。回首秋篁晚，归魂冻袖垂。
不眠
作者：黎简
朝代：清
体裁：七言绝句

自爱清宵病不眠，桐阴云气养花天。绕庐春树沉沉黑，莫放低枝与杜鹃。
不能寐二绝句·其一
作者：黎简
朝代：清
体裁：七言绝句

柳枝风急生夜潮，晓月弯弯枝上摇。江天风露冻千里，知有谁家魂梦劳。
不能寐二绝句·其二
作者：黎简
朝代：清
体裁：七言绝句

夏五天时三四更，海云山月照人明。苦吟竟夜诗何有，有是秋坟桐竹声。
与佩士二兄世讲
作者：黎简
朝代：清
体裁：七言律诗

今我诗为寒雀鸣，当时人比凤雏清。此君名下双飞翼，是鸟年来一发声。梦续西堂元谢客，饥驱东海只渊明。篇章也自怜枯槁，爱尔芙蓉晓日生。
与刘翼云
作者：黎简
朝代：清
体裁：七言律诗

莫爱樵夫嗜苦吟，诗名宁复与身心。梦魂长见前途险，江海无如去日深。似尔飞腾当入古，见余疏散不宜今。青枫别浦书三印，黄叶秋城岁一寻。
与升父论诗
作者：黎简
朝代：清
体裁：古风

造物者呈露，各自有气力。文章之根源，厥至窥命脉。广以纳诸有，细以入一息。神明绝欺妄，语言滤精液。狂简谬小儒，愚贱坐大惑。袁生尔何感，使我露肝膈。声诗之于人，有甚弈秋弈。无使心有鹄，勿冀名生翼。如将游名山，且为言所历。士生古人后，宁行不践迹。始则傍门户，终自竖棨戟。裨校转渠帅，挥叱赴巨敌。一身数生死，百战资学识。绝境无坦步，高唱有裂笛。弯弓石为肉，磨刀水先赤。万仞虚我踵，我射自正直。人方局而哭，我已游八极。究其所归理，静破万物的。要于其发端，真气贯虹霓。遇之在旦暮，帛长不逃尺。反身弗能诚，可任背负刺。
与廉甫
作者：黎简
朝代：清
体裁：五言律诗

水声喧井庐，云气塞空虚。潮候天仍雨，鸥波田有鱼。与君同土偶，操技止黔驴。饥饿书生事，枵肠尚著书。
与徐小山论诗作
作者：黎简
朝代：清
体裁：七言律诗

爱尔诗思彻骨清，小山丛桂作秋声。古人南国观风始，今日江西又善鸣。地籁谁知待天籁，昭明须信误前明。可通身命能歌哭，不貌悲欢入性情。
与汪明经竹东
作者：黎简
朝代：清
体裁：七言律诗

香山一住淹旬日，九日君过十八回。令客倦游虚从骑，诗人随处护新苔。后先暧席停云合，烟水寒城细雨来。看写蓬瀛浅三寸，莫辞羁旅百深杯。
与潘振之兼寄潘絜如
作者：黎简
朝代：清
体裁：七言律诗

倦鸟无声倦客声，离思苦调与君听。饥寒乞食轻千里，忧患成书负六经。别惜张翰吴菜美，来过宋玉楚山青。旧游新鬼鸡坛地，古石今云马退亭。
与荩臣夜话
作者：黎简
朝代：清
体裁：七言绝句

柳枝星光天下白，芙蓉露重花上寒。一世几秋秋几夜，开门愁接海瀰漫。
与袁睫巢夜谈
作者：黎简
朝代：清
体裁：五言律诗

虚墙感秋柝，洞寂逼魂惊。残月城头入，两人襟上明。万家归早梦，独尔踏严更。客帐无多睡，来朝何处行。
与诸子同作禁体梅花诗
作者：黎简
朝代：清
体裁：七言律诗

老傍梅开觉眼酸，年芳物态劝凭栏。檐高枝乱纡难画，天净花稀暮益寒。篱角忽临溪曲亸，诗心宜起月中看。青山碧水谁村落，静静春阴黯黯残。
与邱少尹
作者：黎简
朝代：清
体裁：七言律诗

使君心瘁入南行，行见秋田几处荣。勿叹故交犹乞食，重需陈米发常平。寻常离别诗中了，大半人民雨后生。正喜尚书冰鉴远，道州循吏得阳城。
与邱少尹约开岁三四日当来广州今踰三日矣戏作绝句二首·其一
作者：黎简
朝代：清
体裁：七言绝句

亚枝梅飐暖波香，日色山容澹沱光。十里花莺湖一曲，酒船须与老知章。
与邱少尹约开岁三四日当来广州今踰三日矣戏作绝句二首·其二
作者：黎简
朝代：清
体裁：七言绝句

桃李着花才数枝，客程太早春太迟。一分春色四年别，梅花乞人三日期。
与黄秀才虚舟
作者：黎简
朝代：清
体裁：七言律诗

二月清和浅作秋，暖风重为病夫留。碧桐影下劳煎药，红烛花边自拥裘。入画山川如写梦，对君吟咏自忘愁。深知爱我西征草，更劝南浮续昔游。
与黄虚舟
作者：黎简
朝代：清
体裁：古风

已恐士失志，永忧身后名。安知所流传，得及吾再生。与子受天窜，遗形落南溟。苦乐虽异势，相期如弟兄。顾我有吟作，散失为残星。才力百倍我，我长尔十龄。当及见我死，惜我书未成。护我囊中诗，若护膝下婴。感此生死义，千秋涕纵横。鬓丝日月改，心血波涛惊。愚贱三十馀，乡梦东西征。长吁谢知己，实愧衣衿青。野人坐驾驭，转被贤达轻。平昔擅图画，水墨无世情。岂知折腰具，师资玷关荆。今当破故懒，答子爱我诚。宁惟子孙保，庶兼山水盟。蹇抑多病躯，造化难与争。交心靡存殁，薄艺如生平。
丙辰元日恭题
作者：黎简
朝代：清
体裁：五言律诗

卿云昭复旦，圣日赫重光。帝道承文德，皇心顺物昌。介眉臣有母，挟瑟妇升堂。乐事逢元朔，兹辰冠百王。
丛芦
作者：黎简
朝代：清
体裁：七言律诗

黯偃丛芦十里长，春山无影水无光。夜漫露重疑花白，睡忘风多但雨凉。昨日青蓑理烟艇，故人赤牍下江乡。去迷住著归何定，报与才舂百里粮。
东坡亭写东坡于亭壁
作者：黎简
朝代：清
体裁：古风

我寻东坡亭，实欲寻东坡。伊人弃予去，斯亭为谁过。石泉自昔在，风叶经年多。白日素壁冷，怀望山之阿。面墙奋我袖，落笔垂回波。生气飒风吹，云光下岷峨。长姬立朝云，昭质结怨蛾。空山夜松声，月暗来断歌。风雨有圮塌，魂影依藤萝。
东望
作者：黎简
朝代：清
体裁：五言律诗

水村东架阔，山影截江来。日耀青萝嶂，云肤白蚬堆。三忠临海庙，九眼伏波台。暮色疑风雨，潮音泄奋雷。
东风第一枝·咏梅花
作者：黎简
朝代：清
体裁：词

铁嶂苞云，瑶天破月，人间未识春到。倩它一段春光，烘成四山白晓。竹楼茅屋，是谁个、停云一笑。是穷庵、出定禅和，翠袖幽居佳妙。风峭绝、涌香如海，人瘦绝、写花为照。无诗可赠休吟，有琴不弹也好。二樵居士，昨夜还山去了。见他是、怎样装排，鹤氅裘儿貂帽。
中园寓目写怀示友人
作者：黎简
朝代：清
体裁：七言律诗

青春渐阑花满枝，春鸟上飞花下飞。中年声色自多感，昨日风光今有违。谢病还家出而作，循环观化入于机。可教雨雪云沙路，中有芙蓉薜荔衣。
中园晴玩有作
作者：黎简
朝代：清
体裁：七言律诗

残冬曰归早春雨，十日始晴春有芳。海棠日映玉肌紫，丛桂月垂金粟黄。碧桃欲轻绯桃重，荷叶稍圆蕉叶方。柚树多花幔霜白，蜜蜂成阵涌云香。
中园玩雨
作者：黎简
朝代：清
体裁：五言律诗

晓烟春暖花，花雨碧笼纱。日薄交光乱，风恬作态斜。地文酥旦气，物量称年华。昨夜西堂睡，初闻半部蛙。
中夜
作者：黎简
朝代：清
体裁：五言律诗

中夜忧而起，中庭行且留。月孤千丈冻，星帖一萤秋。海白兼天转，沙青括郡浮。鲤鱼长尺半，吾亦饭归牛。
中夜
作者：黎简
朝代：清
体裁：七言律诗

江上浮沈半夜雷，江亭拍枕雨南来。无多吟卷吹从湿，更番风窗阖又开。鸥鸟自明烟水去，钓船中破菼葭回。山川黯淡苍凉月，似梦如醺浩费猜。
中夜
作者：黎简
朝代：清
体裁：五言律诗

潮满橹声圆，花溪出夜船。岸虚波拍拍，襟动月涓涓。安步怜虫语，微吟稳鸟眠。幽思拟康乐，园树亦南田。
中夜睡起偶成
作者：黎简
朝代：清
体裁：七言律诗

宕宕春宵远梦回，不闻细雨止轻雷。几希花事如华发，黯淡年光付绿苔。南伯自今成槁木，公荣能勿强深杯。诗人心性真无谓，底为伤春又费才。
中夜起行徘徊得句明日订蘅圃圣田白云寺探梅
作者：黎简
朝代：清
体裁：七言律诗

风响空庭落露巢，月明白地写霜梢。鹊飞鹤唳三城曙，钟紧云繁十月交。明日篮舆买桑落，北门蒲涧上梅坳。罗浮春事无先后，寒瘦诗心称岛郊。
中庭
作者：黎简
朝代：清
体裁：七言律诗

柳外天清归暮鸦，一蜂犹薄夕阳花。关心外物通迷悟，感逝中庭足叹嗟。草暗屧痕馀蟋蟀，池荒鸿影问虾蟆。悼亡潘岳慵题赋，久客梁鸿识有家。
临江仙·自题《拟云林松石图》
作者：黎简
朝代：清
体裁：词

梦里空山孤负了，平台一枕松风。好生消受付山翁。寻诗芳树晚，展席碧湖空。万事眼前成画饼，春窗梦雨濛濛。苦茶清水教村童。相邀意中友，来对意中松。
临溪小屋成咏
作者：黎简
朝代：清
体裁：古风

海潮入村水三折，水深花深地深极。故人村口随香风，小艇衣裳湿春碧。松藤婀娜垂檐瓦，家家帘影波光直。落花万点千鸟声，静女无心感声色。不知幽僻春狼戾，但与往来人叹息。临溪小屋不独我，到我人惊照溪白。人似冰雪为肌肤，屋垩水月上墙壁。画家草木无俗笔，花里儿童有幽识。鸦鬟侍药恼宵吟，雏女问字妨昼织。不照梧桐稳鸟眠，时减盘餐与鱼食。人间此屋殊不异，尽如此屋是非熄。市无争利官无讼，民无知识帝无力。不知此屋芥沧海，水面何年结一席。几时有人人至我，我后沧桑几时易。无事且为今日语，语罢闭门风竹寂。梦中花月二三更，海外波涛几千尺。
丸药
作者：黎简
朝代：清
体裁：五言律诗

江亭安病态，丸药面寒川。消长看孱体，波涛感盛年。无生何计死，期道不言仙。南国春风近，流莺选树眠。
为退谷画巫山图并题
作者：黎简
朝代：清
体裁：七言绝句

作此巫山十二图，与君相对足清娱。山头独坐谁家客，赋手兰台宋大夫。
乌蛮滩竹枝歌·其一
作者：黎简
朝代：清
体裁：词

山飞地转浮生死，树老风高啸鬼神。一簇浪花三十里，醉横三百马留人。
乌蛮滩竹枝歌·其三
作者：黎简
朝代：清
体裁：词

手挽腥馀脚踏烟，回神江步别江船。入门自媚山妻笑，今日囊中足酒钱。
乌蛮滩竹枝歌·其二
作者：黎简
朝代：清
体裁：词

蓬头历齿醉浑脱，蟹眼瞠瞠絮伏波。石作肉林江泻酒，醒人偏许浪花多。
乌鸟
作者：黎简
朝代：清
体裁：五言律诗

明月家家足，慈乌戢戢饥。夜长失侣叫，天阔挟雏飞。于世文章炯，怜君弹弋稀。故巢头白在，一啄一虫归。
乔寓秋官里月下咏枯树
作者：黎简
朝代：清
体裁：古风

敝裘蹭䠬天峥嵘，仰面查牙枯树撑。空拳白战北风里，凛有生气骄无情。栖乌夜惊打门声，飞起影堕月地明。何时林吕好画手，净纸泼墨为写生。我方迟徊玩画本，忽然貌我画里形。贯休寒岩古木下，着此面壁千年僧。物近致远谁解得，解者吾与之夜行。客居始见叶满庭，春来未归看汝荣，亦可同踏藻荇横。心遥岁短忽自惊，故园梅树缀云英。两年花底死生阔，今夕梦中天水清。
乙卯除夕恭题
作者：黎简
朝代：清
体裁：五言律诗

流风号除夕，何夕不乘除。今夜人间世，小臣花下庐。椒盘双献颂，蓂朔壹颁书。盛事生亲觌，为诗迈古初。
乙巳五日舟中·其一
作者：黎简
朝代：清
体裁：七言绝句

青蘋风里白沙头，尽日横波来打舟。梳髻太松风太紧，滑肩时接素馨毬。
乙巳五日舟中·其三
作者：黎简
朝代：清
体裁：七言绝句

水吼青鼍浪作烟，万人迷眩失龙船。飘风骤雨随龙尾，才及还离尺五天。
乙巳五日舟中·其二
作者：黎简
朝代：清
体裁：七言绝句

眼阔江心雨势圆，四天风挟轴云奔。人间天海巉岩极，阻绝新魂况古魂。
乙巳五日舟中·其五
作者：黎简
朝代：清
体裁：七言绝句

柳外天低暮倚楼，星河中夜乱江流。即看灯火相偎意，个是郎舟个妾舟。
乙巳五日舟中·其六
作者：黎简
朝代：清
体裁：七言绝句

水香波软暗来风，潮入西濠有落红。海珠日日花为市，明日莫愁云水空。
乙巳五日舟中·其四
作者：黎简
朝代：清
体裁：七言绝句

新藕皓如珠女腕，小菱尖似越娘鞋。太常清禁中年弛，稍荡闲情未破斋。
乙巳八月十五日月下
作者：黎简
朝代：清
体裁：五言律诗

面上两年草，草根今夕霜。汝魂随冷月，此泪在他乡。身事无生乐，江流有梦长。我家惟闭户，桐叶自秋光。
乙巳十二月卧病丙午正月望日扶起言怀纪梦
作者：黎简
朝代：清
体裁：七言律诗

已隔花村失好春，更伤旅病昧佳辰。梦中草阁垂寒袖，竹里梅花忽故人。似感芳菲归别日，未知来去坐谁身。东风曲慰羁孤客，桃李辞乡也自新。
乙巳四月念一日诗
作者：黎简
朝代：清
体裁：五言律诗

在日情缠病，他时鬼作人。可能百花岸，一悟再来身。药鼎苍苔古，樵夫白发新。厌生诸妄想，粗了一年春。
乙巳立秋日寓怀咏云
作者：黎简
朝代：清
体裁：七言律诗

秋气谁先先与云，明河萧索栉泥银。已漂不语盈盈水，旋化凌波细细尘。天女花枯零玉叶，阿环书断剩鱼鳞。可能待作盂兰雨，好乞如来洒病身。
九日之宴惜侯秀才贞友不与席作诗贻之
作者：黎简
朝代：清
体裁：七言律诗

城上花台塔上峰，七人九日五吴侬。登楼八咏须家令，善哭诸贤有嗣宗。山勒地形临碧海，天开潮势荡霜钟。明年能会惟应笑，痴绝先要陆士龙。
九日独坐怀升父
作者：黎简
朝代：清
体裁：七言律诗

年年九日何年盛，忆五年前登北城。故鬼秋风忆存者，良时萍梗入浮生。吟边木叶深虫语，枕外江天阔雁声。病数去年知汝健，鼎湖残月桂枝横。
九日许孝廉周生置酒观音山同韩东老汪竹东林哲侯孙平叔李东田作歌
作者：黎简
朝代：清
体裁：古风

张筵势高万象出，深杯行云匝萧瑟。十年兹山两重九，秋色苍苍此风日。树梢仄景平案光，人间卓午尘头黄。当胸飒爽风云气，入眼窈冥沧海凉。海凉何自自扶桑，万里上汹君衣裳。君衣易警心易伤，七人五人非故乡。林生感调为春阳，木叶无言抽暖芒。江南枫树梦中绿，江水春心愁未央。宁知客裹百里粮，嗣宗出门老更狂。两回重九吾畏说，今日此山君勿忘。背人洒泪遗千古，落照悲风起大荒。忽然万井烟海白，星河瀰漫灯火碧。浮屠离立悬空虚，馀霞大横划西北。良时旦暮吁可惜，此身哀乐生有极。肩舆仰面月露寒，楼阁沈沈浮夜色。
九月
作者：黎简
朝代：清
体裁：古风

半年不涉事，九月已防饥。怀安暂且尔，能竟与世违。秋村浅篱落，短日澹芳菲。晚饭故人家，凉气惊我衣。我衣凉渐宽，我花寒不肥。容裔月露下，霜菊压船归。侈然忘口体，未觉懒堕非。兹花爱其静，静者入于机。
九月二日复来舣斋养疴十七日归众香亭村中芙蓉亦闹作花漫成寄别舣斋主人
作者：黎简
朝代：清
体裁：七言律诗

溪曲花深屋似舟，芙蓉风露入床头。低枝炉药沾烟在，拍枕秋江归梦浮。修竹人家兼有菊，夕阳池馆更当楼。北窗且续南村睡，床席粗安忘去留。
九月晦日作
作者：黎简
朝代：清
体裁：古风

北风村东还村西，野艇得水不满溪。林屋叶稀浅吠狗，秋篱竹密深闻鸡。波烟漉漉寒渐渐，水底天青饥雁啼。十月农夫刈稻了，芜田徵君乞食归。蟏蛸网上小雨缀，芙蓉花梢白云飞。白云凉凉碧草晚，年芳一一风物凄。昏灯清睡蟋蟀夜，老鹤苦心霜露栖。
九眼井
作者：黎简
朝代：清
体裁：古风

岭南多仙井，仙液皆不凡。既以滋地脉，亦得避海咸。兹井在城北，覆石谁始镵。错落九石眼，厥数配极南。或大可提瓮，或小才容甔。年深积砂泥，坚若口碣衔。模糊堙其六，扃似神所监。沈闇试一窥，阴飙寒不堪。眼明到底碧，耳响冲气酣。神物内盘屈，冻睡恒眈眈。中夕山月午，万家夜气严。鳏虬独回首，忽见遗珠三。搏攫复摆脱，失爪嗔愈贪。洪涛殷地肺，窟压受痛钳。直疑黑磐下，搅入沧海帆。仰谓寥天高，三月投一潭。朝来挽绠人，指顾怪立谈。石色外惨淡，四匝垂胡髯。至今为寒莎，瘦韧碧髟髟。又闻古老说，灵怪理莫谙。三罂占穴汲，得泉异清甘。吾希陆鸿渐，辨水结茶庵。
乡人送墨兰
作者：黎简
朝代：清
体裁：七言律诗

老至看花不遣愁，饷花风俗亦风流。时宜岭外早梅信，位置淮南丛桂幽。守黑惟应爱其静，草玄聊以写吾忧。不相近狎惭相逼，江总还家渐白头。
乡老邀饮
作者：黎简
朝代：清
体裁：七言律诗

两年西涨迷牛马，今日东风见酒杯。祈谷秋郊民行岁，望云春国我登台。天河雨洗蛮氛净，碧海龙盘圣日来。如此清宁四天下，未曾耰种且倾醅。
乡试满石帆相过与何蘅圃泥醉而归已阴雨数日复有作呈石帆并寄何君
作者：黎简
朝代：清
体裁：七言律诗

秋风江吹霜满篸，柳丝书馆柳沾衿。老应天爵得人爵，别验故交谁故心。千里山川诗卷受，满城风雨酒杯深。商量振雅名堂处，蘅圃莲塘老树阴。
书十六韵与欧退庵欧上舍书图
作者：黎简
朝代：清
体裁：五言排律

入春五十日，问病两番来。水绕路旁寺，雨含松上雷。竹林双矍铄，药碗独摧隤。二老诚近切，中年伤乐哀。忘情仍道浅，今岁负花开。正月火为树，悬灯星缀梅。天阴自人日，物候翳春台。近水黄鱼顿，衔云赤酒杯。蓬蒿破泥泞，乡党续追陪。昨者冲风出，宵阑著屐回。需舆元软足，负刺忽咸脢。兀兀倚枯木，炎炎非大槐。身今未老洫，心且不然灰。坐似平安竹，行防汩滑苔。新诗吟起我，故纸懒成堆。笔兴时飞动，篇长费溯洄。
买舟出村口与诸君看竞渡
作者：黎简
朝代：清
体裁：七言律诗

宁得江乡不爱闲，芙蓉湾外芰荷湾。溪云曲曲三篙水，浦树沈沈一桁山。涌楫雪波舟鸼䑠，罨篷风荻雨潺湲。晚春白袷今犹薄，勉竦凉肩倚醉颜。
予不能饮作酒徒语以快意
作者：黎简
朝代：清
体裁：七言律诗

便耽杯酒亦何伤，好乐莺花已太康。少滑聪明与声色，深判眠起倒衣裳。尧封鹑鷇无三患，帝世阴阳叶百昌。直许老生迷不返，糟丘台上劝飞光。
予以古意诗赠友有沃面之醒而和予诗复作一首重美之且以勖之
作者：黎简
朝代：清
体裁：七言律诗

荡子归家自可贞，诗人赋物乃多情。蘼芜草色新犹故，迷迭香烟死后生。忍说攓蓬桃李面，伤心吊月蟪蛄声。鸳飞锦水乌银浦，痴绝牛郎病马卿。
予尝作罗浮观日图赠周道士今日忽欲复作此图寄何徵士勤良为先作诗寄之
作者：黎简
朝代：清

罗浮欲雨天突兀，暮云晚山辨不得。不知一夜云化水，洗出东南半天碧。二樵山父黄葛衣，踏晓独开山上扉。梦然冥海万里黑，中有沧凉红百围。赤明道士亦好奇，独爱此景请画之。画之别我向南去，衡岳洞庭行挈随。此人今已云水杳，此景恐为人世知。我亦出山忘誓辞，画亦仿佛不可追。可怜牛马走尘土，更复身心伤别离。何郎昔访我，对我终日坐。归去橘柚乡，别我一载长。秋风几日吹绿草，尽卷江声入怀抱。心尚波涛定后惊，身向朋侪最先老。荣名愿及饥时贵，绝技原非死前宝。昔寄画一纸，画山不画水。今乃更一端，画水不画山。要令碧海汹涌日，破尔粉壁青苔间。于陵先生梦葵食，梦亦伤廉心不安。何如对此饱亦得，不饱可质饱可还。苦心作诗乃无益，君不见杜陵野老不得食。
予尝作罗浮观日图赠周道士今日忽欲复作此图寄何徵士勤良为先作诗寄之
作者：黎简
朝代：清
体裁：古风

罗浮欲雨天突兀，暮云晚山辨不得。不知一夜云化水，洗出东南半天碧。二樵山父黄葛衣，踏晓独开山上扉。梦然冥海万里黑，中有沧凉红百围。赤明道士亦好奇，独爱此景请画之。画之别我向南去，衡岳洞庭行挈随。此人今已云水杳，此景恐为人世知。我亦出山忘誓辞，画亦彷佛不可追。可怜牛马走尘土，更复身心伤别离。何郎昔访我，对我终日坐。归去橘柚乡，别我一载长。秋风几日吹绿草，尽捲江声入怀抱。心尚波涛定后惊，身向朋侪最先老。荣名愿及饥时贵，绝技原非死前宝。昔寄画一纸，画山不画水。今乃更一端，画水不画山。要令碧海汹涌日，破尔粉壁青苔间。于陵先生梦葵食，梦亦伤廉心不安。何如对此饱亦得，不饱可质饱可还。苦心作诗乃无益，君不见杜陵野老不得食。
二月二十九日题
作者：黎简
朝代：清
体裁：七言律诗

东风留得几分寒，散入江乡山水间。柳絮学飞才点水，木棉落尽好看山。舞随蝴蝶娇孩转，行带蜻蜓病妇闲。二十九年回首了，一般春日去阑珊。
二月五日作
作者：黎简
朝代：清
体裁：五言律诗

计日晴过百，闻雷忽异常。江波横捲地，城壁甚垂堂。病郁中俱解，云寒低更长。老亲藤杖在，扶雨看新秧。
二月十三夜梦于邕州江上因友人归舟作书寄妇梁雪百端集于笔下才书家贫出门使卿独居八字以风浪大作触舟而醒呜呼梦而不见不如其勿梦也况予多病少眠梦亦不易得耶辄作诗纪之得五绝句云尔·其三
作者：黎简
朝代：清
体裁：七言绝句

梦而伤别尽安眠，颠倒病中卿可怜。便力作书长匹纸，不焚谁与到重泉。
二月十三夜梦于邕州江上因友人归舟作书寄妇梁雪百端集于笔下才书家贫出门使卿独居八字以风浪大作触舟而醒呜呼梦而不见不如其勿梦也况予多病少眠梦亦不易得耶辄作诗纪之得五绝句云尔·其二
作者：黎简
朝代：清
体裁：七言绝句

病苦眠稀梦亦难，我魂劳甚死人闲。如何不作入门媚，花逗笑声来竹间。
二月十三夜梦于邕州江上因友人归舟作书寄妇梁雪百端集于笔下才书家贫出门使卿独居八字以风浪大作触舟而醒呜呼梦而不见不如其勿梦也况予多病少眠梦亦不易得耶辄作诗纪之得五绝句云尔·其五
作者：黎简
朝代：清
体裁：七言绝句

一度花时两梦之，一回无语一相思。相思坟上种红豆，豆熟打坟知不知。
二月十三夜梦于邕州江上因友人归舟作书寄妇梁雪百端集于笔下才书家贫出门使卿独居八字以风浪大作触舟而醒呜呼梦而不见不如其勿梦也况予多病少眠梦亦不易得耶辄作诗纪之得五绝句云尔·其四
作者：黎简
朝代：清
体裁：七言绝句

安得梦中与乡约，我魂一往汝魂来。来往人天作圆梦，九阍虎豹熟无猜。
二桃树各始开一朵嘲之·其一
作者：黎简
朝代：清
体裁：七言绝句

无言有怨望盈盈，自爱春风自目成。日暮中园又烟雨，相怜憔悴到天明。
二桃树各始开一朵嘲之·其二
作者：黎简
朝代：清
体裁：七言绝句

天明未明春梦回，两树千花乘夜开。恐君自中春愁醉，烟雨酕醄官不来。
于梅树下作寄温中书
作者：黎简
朝代：清
体裁：七言律诗

故人村静百花残，秖有梅花相问寒。似此疏狂是真侣，比渠清贵岂粗官。坐须弘景三层阁，岸煞泉明十载冠。直得夫君照幽素，贫时归去病时看。
云
作者：黎简
朝代：清
体裁：五言律诗

负手眄寥廊，云情我意同。山明残霓雨，天碧晚蝉风。衣薄凉停影，心微定住空。猖狂自行止，吾已得鸿蒙。
云隐兄为予作六面铜章既持归村庄作此奉寄时已岁残矣故有末句
作者：黎简
朝代：清
体裁：五言律诗

重劳君款识，润色我林泉。别日吟增梦，霜威海冱天。避寒兼寡过，无豫敢高眠。来岁惊心事，谁储买赋钱。
云隐兄省中寄友人润笔泉来作此寄赠
作者：黎简
朝代：清
体裁：五言律诗

君能百里内，生事重相怜。续问居家病，先供买药钱。舌存防制命，心妄悔谭玄。稍妥饥寒了，同君习气捐。
云隐大兄得予画十馀帧予得云隐佳砚四五方各有喜色因而作此题于画后
作者：黎简
朝代：清
体裁：五言律诗

所爱既不惜，遂无人我存。物情终变化，吾道信乾坤。有命无相忘，傅家各自尊。石交云水约，持向此中论。
云隐续致水仙花
作者：黎简
朝代：清
体裁：五言律诗

无雨亦春阴，春华不可寻。年过旬日浅，花见两情深。峰势空青割，盆光水碧沈。关门梦香草，行坐楚江吟。
五山烟涨图
作者：黎简
朝代：清
体裁：古风

孤篷涨迷路，问津出黎村。白是碧鉴天，黑是松岭云。浮屠兀高严，离立云中君。何人山上亭，外指烟江昏。见我几寸帆，仄如鸦影翻。我枕寒忽动，泼青山一痕。
五日其詹从杏坛村来问予北上消息肯留二日
作者：黎简
朝代：清
体裁：七言律诗

客子入门梅已残，故人相过又春寒。不成良会非天意，小逆风潮已路难。拜母旧知君孝感，抱儿新为我心安。行期北辙违燕雪，亦似南鸿出庾关。
五日旅舍同颜贻光
作者：黎简
朝代：清
体裁：七言律诗

南城划鼓上高旻，声堕北城檐下闻。四海此时无止水，新诗今雨有停云。季真词赋操吴语，宋玉衣裳竟楚芬。酌酒呼兄吾约汝，茂陵他日托遗文。
五更
作者：黎简
朝代：清
体裁：七言律诗

花气清于月色清，瑶天归鹤叫人声。纷缠苦梦过元夜，要自谁家不五更。向壁檠光沈穗小，入窗梅影压襟横。希微道息春寒似，回薄虚无自踵生。
五更偶占
作者：黎简
朝代：清
体裁：七言绝句

五更村雨集风雷，露月江天我梦回。自有静机人不见，碧桐云影长青苔。
五月
作者：黎简
朝代：清
体裁：五言律诗

五月江田熟，江皋集鸟喧。黄泥瓜蔓水，白腹荻牙豚。长日兼馀闰，新诗喜故园。留京张叔子，朝报过柴门。
五月一日庭前桂花
作者：黎简
朝代：清
体裁：五言排律

去岁入今日，客花惊客心。今朝坐香树，嘉节动嘉吟。正席沾茵拜，称觞糁酒斟。老人宜小苑，晨砌转清阴。在昔药烟阁，于时荷叶襟。香都来捲袂，细不碍弹琴。午月攒星玉，微阳结粟金。枝长别日远，影重梦云深。喜有团芳蜜，聊无吊夜禽。永怀偷药去，蟾窟阒沉沉。
五月一日香山客舍咏怀三十六韵
作者：黎简
朝代：清
体裁：古风

昨者四月朔，夜黑放巨艘。风雨去夜阔，波涛归梦浮。百里閟一物，迷闷趋深幽。忽然何处峰，飞翠落枕头。舟定身意涌，麦凉城郭秋。居停得槐馆，清冷宜棉裘。槐树如柳树，末枝纤以柔。客心似槐叶，摇摇悬不休。时登城西山，六棉千尺脩。想见落日影，覆城无少留。来时剩孤花，一珠缠六虬。破月始一眺，多雨添众流。径使平远山，出水如覆瓯。试问三十日，一日不雨不。且计百廿日，几日檐滴收。两年近苦旱，兹溢前所求。香山足食地，馀且济广州。旧谷已示尽，新谷望有瘳。米贾于此邑，万舶无一投。比者米转贵，内揵劳邑侯。我来坐而食，一啖集百忧。亲老不厌精，无肉且涩喉。寄书语妻子，今朝备甘馐。老人喜时节，骨肉相绸缪。色笑倘不真，饮食翻倍愁。嗟哉士穷贱，有愿难自由。多思却无梦，梦亦境不侔。望远聊自慰，雨色低沧洲。遥知长兄心，高拭千里眸。谓有季也在，不贻邻舍羞。别路无远近，举足成逗遛。岂知弟斯时，复赖有阿彪。识字得梨栗，一解回肠抽。孤檠照行坐，毕生多悔尤。那堪异地树，扫瓦风飕飕。奈何竟夜雨，伏枕长悠悠。
五月下旬
作者：黎简
朝代：清
体裁：七言律诗

忧农自笑我无田，倍喜人谈大有年。五月良苗青动地，下旬新潦赤浮天。吹波村岸深捞谷，垂钓柴门浅舣船。江县又闻纷荷锸，万夫同命屼防川。
五月八日村中作寄广州二三友
作者：黎简
朝代：清
体裁：古风

晚饭过暑雨，月上犹江声。凉色匝深树，平林一边明。光溪应宿鸟，暗岸增流萤。沙云水气白，藓桥人迹青。近舂答远吠，熟途阻纡行。入巷梧影出，叩门机响停。中宵语劳役，寸光悬弱檠。复见万木合，遥下千江鸣。卧惜久别花，重垂无力藤。破帏梦君子，大河喧压城。
五月旦舟中观雨
作者：黎简
朝代：清
体裁：古风

江乡树杪白，乃是海上云。西樵水气上黯惨，云低山高冻不分。独浮孤篷入江雨，水面看雨光沄沄。镜平珠滑走不定，玲珑跳掷万颗匀。不暇给眼岂暇惜，何处陈迹何处新。就中无去亦无住，此外何人知有人。湛然已与天水静，不拒白鹭来相亲。白鹭久狎弃人去，水田青光毛羽真。两不相思各烟雾，尔我去来谁见闻。打篷声好吾亦睡，梦中去射江涛神。
五羊客舍感咏
作者：黎简
朝代：清
体裁：古风

海日憔悴光，照我花下庐。扁舟昨夜风，去吹檐外梧。我自行未归，复此聊僦居。忆我昔还家，病妻亲下厨。甘羹奉藜苋，花尘拂襟裾。死别今五年，往事入模糊。常恐日月远，渐令魂梦疏。熟知梦增忧，彷佛亦胜无。无使地下人，独自怀故夫。昔时织缣者，织素已有馀。衣新著成故，人异义不殊。心情一卤莽，鬼亦卤莽予。天寒敛灯光，客舍静更虚。唧唧呻饿鼠，鳏鳏劳夜鱼。夜长不得晓，归梦乃须臾。落月在我村，百家啼一乌。
五羊晤马中翰还端州后却寄
作者：黎简
朝代：清
体裁：七言律诗

别梦西悬峡山月，秋帆初转峡山风。城头夜角黄江白，竹里吟灯青雪红。占象人谁作都讲，必传君倘信扬雄。著书心力今铅钝，愧尔磨刀遣石工。
五羊苦热
作者：黎简
朝代：清
体裁：五言律诗

水气难通市，山阴不护城。昼长人气短，阶阔日光平。纸墨消晨药，烟岚太世情。悠然暮归鸟，不饱亦谐声。
五龙潭山水图歌
作者：黎简
朝代：清
体裁：古风

白虹袅天三万尺，中划层城断丛碧。罡风挟入沧海声，古月凝为冰柱色。声色满溢四百峰，乃赴夹壁孤潭中。峰影深青水深黑，水府巉岩陡天壁。即愁吁吸集风霆，下极虚无严窟宅。幽光潜藏出灵迹，椽仆虹眠五棱石。棱分五文波作鳞，不见首尾惟见身。槎牙浅壑未出骨，转侧尺波如有神。此境昔游同故人，故人临终求写真。赤明霜雪镂须发，化城风雨濛衣巾。怀旧感时复画此，适遭十日雨不止。非时自笑腕有灵，前月尚忧潭失水。龙乎石乎幻化长短而倏忽，或为牛首鬼眼出没而蠖屈。北作金台千里驹，南变樵夫五色笔。笔如水中龙，其钜如石柱。天门墨云千叠深，此柱能为蜿蜒舞。勿讶能为蜿蜒舞，本为苍生起霖雨，不然画壁何所补。
井
作者：黎简
朝代：清
体裁：古风

绿莎垂石髯，游虹袅文绠。后园鹊查查，日嫩桐枝冷。梦急弦声繁，愁到苔绪静。我家横门水，花落黏春荇。当年双鲤鱼，亲吸惊鸿影。
亡友张孝廉玉阶能诗今闻都散失作诗哀其人
作者：黎简
朝代：清
体裁：七言律诗

绝怪台州博士虔，高才不以一诗传。苍黄垂老无家别，骨肉东西泻地泉。直是枯珠还合浦，谁将哀笛叫虞渊。归魂识路防飞堕，风浪无时阔似天。
亡妇生日
作者：黎简
朝代：清
体裁：五言律诗

死人忘死日，况复记生年。命短续来世，心长同此天。招魂香树下，成佛藁砧前。今夕还家梦，灵床馀篆烟。
亡妹生日
作者：黎简
朝代：清
体裁：五言律诗

死后尚生辰，生辰哭死人。死长生趣短，生近死年新。边冢邻饥鬼，南魂眷老亲。沧江断云下，挥泪雨青春。
亦甥罗秀才扶大问学诗以此答之
作者：黎简
朝代：清
体裁：七言律诗

为歌为哭准于情，多读多吟贯以诚。可但一生扶正气，不妨千古与嘉名。苏黄江海有横滥，疏越清和非懦声。我也病衰生不及，汝今三十学须成。
亭午
作者：黎简
朝代：清
体裁：五言律诗

日气滃水气，雨来花上迷。小池萍下黾，隔巷桑颠鸡。亭午眼欲暮，薄光云未西。清和四月有，春草梦萋萋。
亭皋
作者：黎简
朝代：清
体裁：五言律诗

叶光含宿雨，初日静亭皋。水满浮村冷，云干离树高。鱼嗛苔绪瘦，燕逐柳花劳。物性清晨见，天机独往遭。
人日
作者：黎简
朝代：清
体裁：七言律诗

年年人日倍怀人，未有浓眠过此辰。人事中年极哀乐，桃花行处着衣巾。归来岁晚无多日，整顿风情判十旬。留客少开门一角，三分春色借村邻。
人日
作者：黎简
朝代：清
体裁：五言律诗

残冬乃还里，几日感增年。近喜将迎少，真能饮读便。过江微雨阔，压屋湿花悬。宜春索沽酒，尚有典裘钱。
人日叹
作者：黎简
朝代：清
体裁：古风

去年人日光满室，百枝灯迎药师佛。今年独坐迎佛处，一点青檠照人日。江云黯惨村花晚，江雨霏微桥藓滑。出门冻立叫新魂，魂气疑从坟树出。一时桐竹黑离合，摇动呼吟森倏忽。南风木叶水横波，春溪水深沉绿莎。往时千点桃花底，春影亭亭人渡河。河边人去花复多，人生人日能几何。行吟欲哭翻高歌，曲无人怜歌则那。黄泉白骨谁更惜，有情无情同一窠。新坟兀兀古坟塌，满地阴风吹薜萝。
人日寄石帆
作者：黎简
朝代：清
体裁：七言律诗

正逢人日忆斯人，绝世文章绝世贫。今日士穷堪畏惧，同时吾病称交亲。卢王前后随牛马，嵇阮琴尊漫笑嗔。自有死生真气在，千秋风义足比邻。
人日绝句二首·其一
作者：黎简
朝代：清
体裁：七言绝句

竹笋过墙静不禁，桃花隔苑热生憎。几年去汝归还见，不见梅窗明佛灯。
人日绝句二首·其二
作者：黎简
朝代：清
体裁：七言绝句

昔年人日礼药师，七级佛灯燃百枝。药烟阁上逢人日，不似香清人病时。
人日送客
作者：黎简
朝代：清
体裁：五言律诗

殊方亦人日，是日送行人。帆色雨中去，天涯心所亲。绿波忆南浦，芳树在东邻。桃李窥臣意，而非宋玉春。
人镜
作者：黎简
朝代：清
体裁：五言律诗

镜竟以人名，神机一片清。不随形象里，而得是非呈。彼我固殊相，鉴观无遁情。照心与寒胆，得似此分明。
仆盛年能作铙鼓颇应节久不为此偶从诸少年试挝之气力既惫时宜又乖不可复会感而有诗
作者：黎简
朝代：清
体裁：七言律诗

自觉渊渊金石声，声尘如在耳根鸣。少时爽气容阿黑，故态狂奴袭正平。犹抚羯皮论朋肯，空怜漆桶胀彭亨。廿年俄顷杨生肘，手指悬槌作赋伧。